heç cür adını xatırlaya bilmədiyimiz musiqilər sözaltı sözlük\nheç cür adını xatırlaya bilmədiyimiz musiqilər\n1. uşaq vaxtı bala dili var idi ans-də aşağıda paylaşacağım mahnı oranın da introsu idi. mən də 9-10 yaşım olanda ordan eşitmişdim, axırda keçən il təsadüfən tapdım youtube-da.\n11.01.2014 18:25, 33-cü dərəcədən mason\n2. 90ların sonlarında, 2000lərin əvvəlində hit olmuş, radio dalğalarından düşməyən bir mahnı idi. obşiteldə qonşunun uşağı ilə bu mahnını fonda dinləyib super mario oynamağımız yadıma düşür. bu yaxınlarda tapdım təsadüfən:\n11.01.2014 18:33, hassiktirogen\nbu da bala dili verlişində tez-tez verilən mahnılardan idi. nə mahnının adı, nə də 1cə sözü yadımda qalmışdı. təkcə klipi yadımda idi, uzun axtarışlardan sonra tapdım keçən il. tvdə bəzi hissələrini də ixtisar ediblərmiş. -*\n12.01.2014 14:41, Tenzey\n4. əgər yadımda qalsaydı indi adını yazıb deyərdim bax bu mahnıdı amma yadımda qalmıyıb. sakit gedən bir gürcü opera mahnısıydı sakitcə oturub qulaq asmaq olurdu. uzun bir adı da vardı yadımnan çıxıb\n13.01.2014 19:37, qalaxsi es dört


«Hakimiyyət bəzi namizədlərə imza toplayacaq»\n2021, 01 Dekabr, çərşənbə, Bakı vaxtı 00:39\nSeçki Məcəlləsinə görə, qeydiyyat üçün hər bir namizəd ən azı 60 dairədə 40 min imza toplamalıdır\nPrezidentliyə namizədliyini irəli sürən şəxslərin əksəriyyətinin lazımi imzaları toplayacaqları o qədər də real görünmür. Bunu «Zerkalo» qəzetinin şərhçisi Azər Rəşidoğlu deyir.\nSeçki Məcəlləsinə görə, qeydiyyat üçün hər bir namizəd ən azı 60 dairədə 40 min imza toplamalıdır. Həmin dairələrin də hər birindən ən azı 50 səs yığılmalıdır. Üstəlik, parlament və bələdiyyə seçkilərindən fərqli olaraq prezident seçkisində bir şəxs yalnız bir namizədin qeydiyyatı üçün imza verə bilər.\nAzər Rəşidoğlu deyir ki, prezidentdən başqa, namizədliyini irəli sürənlər ya cəmiyyətin az tanıdığı şəxslər, ya da ölkənin heç də bütün ərazilərində yerli təşkilatları olmayan partiya sədrləridir:\n«Ötən seçkilərə nəzər yetirək. Onda bəziləri üçün hakimiyyət imza topladı, onlar üçün komissiyalara nümayəndə verdi. Bu dəfə də belə olacaq. Onların nə qeydiyyat, nə də bütün məntəqələrdə təmsil olunmaq üçün kifayət qədər gücləri yoxdur».\nAzər Rəşidoğlunun sözlərinə görə, əsas müxalifət partiyaları seçkiləri boykot etdiyindən bu, hakimiyyətə seçkinin alternativ keçdiyini bəyan etmək üçün lazımdır.\nÖtən prezident seçkisində iştirak etmiş və bu dəfə də namizədliyini irəli sürən Bütöv Azərbaycan Xalq Cəbhəsi Partiyasının sədri Qüdrət Həsənquliyev isə deyir ki, onların icra strukturlarının köməyinə ehtiyacları yoxdur:\n«Mən bunu qeyri-məqbul hesab edirəm. Biz 40 min imzanı öz hesabımıza toplayacağıq».\nBaxmayaraq ki, Qüdrət Həsənquliyev də etiraf edir ki, onun rəhbərlik etdiyi partiyanın heç də bütün rayonlarda yerli təşkilatları yoxdur.\nCəmi 30-dan çox rayonda yerli təşkilatları olan Yaşıllar Partiyasının həmsədri, prezidentliyə namizədliyini irəli sürən Mais Güləliyev isə deyir ki, onlar lazımi imzaları, lazım olduğu qaydada toplamaq üçün vertikal strukturlar yaradırlar:\n«10 nəfərdən ibarət kurator seçilib. Hər kuratorun yanında 9-10 nəfər nümayəndə var. Onlar təqribən 100 dairədə imza toplanması işini həyata keçirəcəklər».\nSeçki mütəxəssisi Anar Məmmədli isə deyir ki, depozitin ləğvi prezident seçkisində iştirak edən şəxslərin imkanlarını xeyli məhdudlaşdırır:\n«Hər halda mən depozitin ləğvini məhdudlaşdırıcı hal kimi dəyərləndirirəm. Bu, geriyə addımdır».\n«Zerkalo» qəzetinin şərhçisi Azər Rəşidoğlu isə deyir ki, 2003-cü ildən fərqli olaraq bu dəfə əhali seçkiyə bir o qədər də maraq göstərmir. Üstəlik, əhali arasında xof var.\nA.Rəşidoğlunun sözlərinə görə, bütün bu amillər də prezidentliyə namizədliyini irəli sürən şəxslərin lazımi miqdarda imza toplamaq işini çətinləşdirir. Onun fikrincə, nə geniş xalq təbəqələrinin, nə də hakimiyyətin müdafiə etməyəcəyi namizədliyini irəli sürən şəxslər çətin bu işin öhdəsindən gəlsinlər.


Dövlət Neft Şirkəti katalitik krekinq qurğusunu təmirə dayandırmağa hazırlaşır\nEnergetika 1 Fevral 2006 12:51 (UTC+04:00)\nAzərbaycan Dövlət Neft Şirkəti (ARDNŞ) bu həftənin sonlarında Bakının Heydər Əliyev adına (keçmiş Azərneftyanacag) NEZ-da katalitik krekinq qurğusunu təmirə dayandırmağı planlaşdırır. Bu barədə Trend ə tərkibinə iki zavodun daxil olduğu ARDNŞ-dən məlumat verilib.\nQurğunun 30-35 gün ərzində təmir ediləcəyi ehtimal edilir. Beləliklə, marta kimi ARDNŞ avtomobil benzininin ixracını dondurur. Zavodda müəyyən yanacaq toplanıb ki, bu da tamamilə Azərbaycanın daxili bazarına yönələcək.\n2005-ci il dekabrın sonlarında ARDNŞ Sinqapurun Petrofarm şirkəti ilə 2006-cı ildə 50 min ton avtomobil benzininin satışı barədə müqavilə imzalayıb. Neft məhsulu "Azərneftyağ" (ARDNŞ-in tərkibinə daxildir) NEZ-nun balansında olan 20 saylı körpüdən FOB bazisi ilə Petrofarma göndəriləcək. Petrofarm Xəzər Dəniz Gəmiçiliyi İdarəsinin tankerləri ilə benzinin İranın Nek limanına çatdıracaq.\nEləcə də ARDNŞ 2006-cı ildə Gürcüstanın dövlət şirkəti "Saknaftobtransi" ilə avtomobil benzininin satışı üzrə müqavilə imzalayıb. Mart ayından bu şirkət ayda 20 min ton olmaqla benzin satacaq.


Azərbaycanın Rusiyadakı Səfirliyi məlumat yaydı » Göyçay Gənclər Mərkəzi\nhttp://gencler.info.az » Slider » Azərbaycanın Rusiyadakı Səfirliyi məlumat yaydı\nAzərbaycanın Rusiyadakı Səfirliyi məlumat yaydı\nCari ilin 21 iyun tarixində Azərbaycanın Rusiyadakı Səfirliyin inzibati binasının qarşısında Rusiya Federasiyasının iki nəfər azərbaycanlı vətəndaşı Rövşən Əliyev və Tural Mehdiyev piket keçiriblər.\nSəfirlikdən verilən məlumata görə, piketin keçirilməsində məqsəd Rusiya-Azərbaycan sərhədində baş vermiş məlum insidentlə bağlı öz mövqelərini bildirmək olub. Piket iştirakçıları Səfirliyin binasına dəvət olunmuş və Səfirliyin müşaviri Cavid Nəbiyev onlarla görüşüb.\nSöhbət əsnasında məlum olmuşdur ki, adları qeyd edilən şəxslərin yaşanmış hadisə, ümumiyyətlə sərhəddə toplaşan insanların Azərbaycana qaytarılması prosesi, həmçinin Səfirlik, Azərbaycan Respublikasının Xarici və Daxili işlər nazirlikləri tərəfindən bu istiqamətdə görülmüş işlər haqqında yetərincə məlumatları yoxdur.\nSəfirliyin nümayəndəsi bildirib ki, baş vermiş xoşagəlməz olayla bağlı Azərbaycan tərəfi təəssüfünü ifadə etmiş və bu məsələni diqqət mərkəzində saxlayır. Hal-hazırda Azərbaycanın səlahiyyətli nümayəndələri Dağıstandadırlar və yerli hakimiyyətlə bir yerdə orda toplaşan vətəndaşların tez bir zamanda ölkəyə qaytarılması üçün zəruri addımlar atmaqdadırlar. Bildirilib ki, Azərbaycan Respublikasının Xarici İşlər Nazirliyin sözçüsü Leyla xanım Abdullayevanın və Səfir Polad Bülbüloğlunun Rusiyadakı Azərbaycan vətəndaşlarına bütün mümkün olan vasitələrlə, o cümlədən Rusiya və Azərbaycan televiziya kanalları, saytları, diaspor təşkilatlarının vasitəsi ilə çoxsaylı müraciətləri olub. Müraciətlərdə Rusiya-Azərbaycan sərhədinə getməməyə, orada toplaşmamağa dair çağırışlar edilib. Buna baxmayaraq vətəndaşlarımızın bir qismi edilən çağırışlara məhəl qoymamış və sərhədə getmişlər. Bununla da yerli və Azərbaycan hökuməti və ilk növbədə özləri üçün əlavə problemlər yaradıblar. Onlar indi də ora getməkdə davam edirlər. Problemin bir tərəfi də ondan ibarətdir ki, hər həftə 100-130 nəfər buraxılır, onların yerinə isə sərhədə yeniləri gəlirlər. Bununla da problem daha da ciddiləşir və ağırlaşır. Hamıya bir daha bildirmək istəyirik ki, qəbul edilmiş qərara əsasən Azərbaycan sərhədləri 01 avqust tarixinədək bağlı qalacaqdır.\nTəəssüflə qeyd edilmişdir ki, son günlər Azərbaycanda pandemiya ilə bağlı vəziyyət gərgin olaraq qalır, hər gün yoluxanların sayı artır və vəziyyət daha da gərginləşir. Piketçilərin diqqətinə çatdırılmışdır ki, bütün dünyada tətbiq edilən praktikaya uyğun olaraq Azərbaycanda da karantin yerlərinin, xəstəliyə yoluxmuş insanlar üçün çarpayıların sayı imkan verdikcə ölkəmiz vətəndaşlarımızı tədricən qəbul edir. Karantin yerləri boşalmalıdır ki, qayıdan vətəndaşlarımız həmin yerlərə yerləşdirilsinlər. Azərbaycana isə tək Rusiyadan deyil, dünyanın bir çox ölkələrindən qayıtmaq istəyən azərbaycanlılar var. Sadalanan bütün bu məqamların nəzərə alınmasının vacibliyi önə çəkilib.\nDeputat Qurban bayramı münasibətilə ...\nTarihi: 2-08-2020, 01:11\nTarihi: 18-07-2020, 09:57\nErmənistan tərəfinin bütün təxribat cəhdləri ...\nTarihi: 13-07-2020, 19:18\nBMT Təhlükəsizlik Şurası qətnamələrin həyata ...\nTarihi: 23-07-2020, 14:23\nTovuz rayonunda bərpa işləri uğurla davam ...\nTarihi: 27-07-2020, 12:46\nMüasir media – dövlətin və vətəndaşların ən ...\nTarihi: 20-07-2020, 10:37\nAzərbaycan dünyada effektiv siyasəti ilə ...\nTarihi: 4-08-2020, 12:20\nCOVID-19 sahəsində çalışan 115 kubalı tibb ...\nTarihi: 13-07-2020, 21:11\nPrezident İlham Əliyevin sədrliyi ilə ...\nTarihi: 13-07-2020, 14:09\nGöyçaylı Gənclər Ali baş komandanın əmrin ...\nTarihi: 17-07-2020, 15:11


"Qarabağ" önündə favorit deyilik" - "Düdelanj"ın kapitanı\n"Avropa Liqası dueli bizim üçün çox vacibdi. Amma klubun prioriteti çempionluq olaraq qalır. Unutmamalıyıq ki, artıq rəqabət də gərginləşib. "Qarabağ"a qarşı yaxşı nəticə sayəsində bazar günü inamlı çıxış edə bilərik"\n03 Oktyabr 10:36\n“İndiki “Düdelanj” tam başqa komandadı”\n02 Oktyabr 21:40\nQurbanov: “Düdelanj” bu matçın autsayderi deyil\n02 Oktyabr 21:28\n"Qarabağ" rəhbərliyinin Lüksemburqda işgüzar görüşü\n02 Oktyabr 16:04\n"Qarabağ"la oyundakı kimi..." - "Sevilya"nın futbolçusu\n"Qrupun ilk turunda "Qarabağ"a qarşı keçirilən oyundakı kimi ciddiliyi yenə qoruyuruq. Məhz bu ciddilik, rəqibə hörmətlə yanaşma sayəsində Bakıda qələbə qazanmağı bacarmışdıq. APOEL-ə də hörmətlə yanaşmaq məcburiyyətindəyik. Çünki qarşımızda "Ayaks"ı yarışdan kənarlaşdırmağa yaxın olan komanda var".\n02 Oktyabr 15:47\n"Qarabağ" önündə bunu xəyal etmək istəyirik"\n"Hətta öz aramızda da mübahisə düşdü. Amma gec-tez yolumuzu tapmalı idik. Təbii ki, belə qalmayacaqdı. Həddən artıq çox xal itirmişik və bu bizim limitimizi azaldıb. Belə erkən toparlanmağımızda komandaya rəhbərlik edən Bertran Krassonun əməyi böyükdü"\n“Qarabağ” Lüksemburqa yola düşdü - VİDEO\n01 Oktyabr 20:48\nQurban Qurbanovun Avropa arenasında 100-cü oyunu\n01 Oktyabr 11:34\nAvrokubokda 46 "Real"lı: Biri "Qarabağ"da oynayır\n01 Oktyabr 09:40\n30 Sentyabr 13:17\n"Qarabağ"la matçdan sonra xəyal qura bilərik"\n"Sevilya" ilə oyun karyeramın ən böyük afişası olacaq. Stadiona ayaq basmağı səbirsizliklə gözləyirəm. 40 mindən çox insanın önündə oynayacağıq. İndidən əsirəm. Avrokuboklarda oynamaq hər kəsə nəsib olmur".\n"Qarabağ"la oyundan sonra baş məşqçini dəyişəcəklər\n"Qarabağ"ın Avropa Liqasının qrup mərhələsindəki rəqibi "Düdelanj"da problemlər bitmək bilmir. Lüksemburq təmsilçisi yenidən baş məşqçisini dəyişməyə hazırlaşır. "Titus Petanqe"yə məğlubiyyət (0:2) belçikalı mütəxəssisin çox qalmayacağından xəbər verirdi.\n27 Sentyabr 09:12\n"Düdelanj" - "Qarabağ" matçı 30 avroya\n"Qarabağ" Çempionlar Liqasında oynamış komandadı" - "Düdelanj"ın hücumçusu\n"Məşqçi ikinci hissədə Mehdi Kirxin yerinə daxil olaraq, təzə qan gətirməyimi istədi, mən də bu işi gördüm. Vəziyyəti ələ aldıq və 82-ci dəqiqədə bərabərlik qolunu vurduq. Ardından isə hesab 3:4 oldu. Bu, dəlilik idi".\n26 Sentyabr 09:02\n"Sevilya" Bakıda meydana çıxan futbolçusunu satır\n"Düdelanj" Bakıya azarkeş gətirəcək: 600 avroya\n"Çiçaritonun "Qarabağ"a qolu..."\n“Qarabağ” Avroliqada qrupdan çıxsa...\n2019/20 mövsümündə VAR (hakimin video assistenti) texnologiyası Avropa Liqasının 1/16 final mərhələsindən başlayaraq istifadə olunacaq. Bunadək ikinci dərəcəli klub turnirində yalnız bir dəfə - ötən mövsümün Bakıda keçirilən finalında VAR tətbiq edilmişdi.\n25 Sentyabr 00:31\n"Qarabağ"a vurduğu qol ona kömək olacaq" - Rafael Markes\n"APOEL-ə qalib gələn "Qarabağ"a da eyni aqibəti yaşada bilər"\n"Ağır məğlubiyyət aldıq" - Asmir Beqoviç\n20 Sentyabr 16:46\n"Hamıya “silahlarımız”la cavab verəcəyik" - "Düdelanj"ın məşqçisi\nAL: "Sevilya"dan simvolik "11-liy"ə düşən olmadı\nAvropa Liqasında qrup mərhələsinin I turunun simvolik heyəti müəyyənləşib. UEFA rəsmi saytı vasitəsilə rəmzi "11-liy"i açıqlayıb. A qrupunun paytaxtımızda keçirilən “Qarabağ” – “Sevilya” (0:3) görüşünün iştirakçıları heyətdən kənarda qalıblar.


Vay anasını! - Aqşin Yenisey yazır\n09:00 18 Mart 2021 2098 dəfə oxunub\nNövbəti yazı: Dünya romanında vəziyyət necədir? – I hissə\nMilan Kundera “Roman sənəti” kitabında “roman tarixinin sonundan sonrakı romanlar”, yəni postroman dövrünün romanları haqqında narahatlığını dilə gətirərkən romanın gələcəyini, ya da gələcəkdəki romanı dünyanın axarının əksinə gedən bir yolçuluqda görür: “Roman hələ də kəşf edilməyəni kəşf etməkdə israrlıdırsa, hələ də roman kimi “irəliləmək” istəyirsə, bunu yalnız dünyanın axarına qarşı getməklə bacara bilər”.\nİdeyanın formaya çevrilməsi üzərində yaranan mədəniyyət tarixində hər bir yeni ideyanın yeni formaya can atdığı bir dünyada təəssüf ki, ədəbi şahənşahlığı inzibatı idarəçilikdən kənarda görməyən ədəbiyyatımız keçmiş və məzmun hayında. “Yaxşı ən yaxşının düşmənidir” sinsiliyi bizi “qızıl ortanı”, daha doğrusu, “qızıl ortabablığı” tapmağa vadar edir. Dünyadan fərqli olaraq, görünən “dağa” bələdçilik edən Azərbaycan ədəbi-inzibatı tənqidi romanın gələcəyi üçün deyil, keçmişi üçün narahatdır öz yazılarında. Stalinizmin “ədəbi tənqid” kod adı ilə “ədəbi jandarma” kimi görəvləndirdiyi bu “sənət çekistləri” çağdaş romanımızı və roman müəlliflərimizi dünyanın gərdişi ilə barışmağa, özlərinə qədərki ədəbi ənənələrə, şablonlaşmış ölçülərə, vərdişə çevrilmiş mövzu və təhkiyyə formalarına qarşı çıxmamağa, özlərindən əvvəlkiləri necə varsa olduğu kimi təkrarlayıb özlərindən sonrakılara ötürməyə çağırır, əks təqdirdə, onları tənqidin sükut məzarlığına göməcəkləri, hətta Kerberosu olduqları ədəbiyyat tarixi səltənətinə düşməkdən məhrum edəcəkləri ilə hədələyir.\nBəs dünya romanında vəziyyət necədir?\nXV-XVI əsrlərin romanı danışırdı; Fransua Rable “Qarqantua və Pantaqruel” adlı nəhəng və modern bir roman-nağılla bu əsri zəbt etdi. Bokkaççonun “Dekameron”unda on gənc hərəsi gündə bir əhvalat olmaqla on gün boyunca danışdılar. XVI-XVII əsrlərin romanı uydururdu, xəyal qururdu; Migel Servantesin “Don Kixot”u gerçək həyatda çox az tapılırdı, adətən, reallıqla hər görüşü də trajikomik bir hadisə ilə nəticələnirdi. XVIII əsrin romanı öyrədirdi; “Fatalist Jak və Ağası” romanında Denis Didro özünü müəllifdən çox, müəllim kimi aparırdı: oxucuya nəyi necə oxumağı və necə düşünməyi öyrədən bir müəllim kimi. XIX əsrin romanı təsvir edirdi; Qustav Floberin rəngli təxəyyülü “Madam Bovari”nin qadın gizliliyinin əks olunduğu bir serialı dövrünün tamaşaçılarına göstərən canlı ekran idi. XX əsrin romanı düşündürürdü; Frans Kafkanın “Qəsr”ində K.-nın başına gələnlər nə idi: ilahi komediya, yoxsa bəşəri faciə? Yoxsa varlığın ekzistensial çıxılmazlığı?\nGözlər XXI əsrin romanında! Məncə, XXI əsrin romanı həm danışmalı, həm uydurmalı, həm öyrətməli, həm təsvir etməli, həm də düşündürməli olacaq. Məşhur kofe reklamında deyildiyi kimi, “Üçü birində!”. Ya da bunların hamısını inkar edəcək, özü yeni, gözlənilməz bir başlanğıcın siftəsi olacaq.\nDörd əsrlik tarixinə baxdıqda romanın nə məzmunca, nə də formaca heç bir əsrdə sələflərinin təkrarı olmadığını görürük. Ənənə, sadəcə, Eyfel qülləsinin siluetində gizlənən Xeops piramidasının kölgəsidir.\nYuxarıda dediklərimizi bir az nümunələr üzərində açmağa çalışaq.\nŞübhəsiz ki, XV əsr romanı dedikdə Fransua Rablenin “Qarqantua və Pantaqruel”nin adını çəkməmək “ədəbi amneziyaya” mübtəla olduğumuz şübhəsini yaradar mətndən çox müəllifi qurdalamağı sevən oxucumuzda. “Qarqantua və Pantaqruel” iki nəhəng dövrü – “Qaranlıq çağı” və Renessansı – həm bir-birindən ayıran, həm bir-birinə bağlayan bir sənət əsəridir. Necə ki Borxesin, bitmədiyinə inandığı, hələ də özünün sonsuz zamanında bizsiz yazıldığını söylədiyi məşhur “Min bir gecə” nağılları müsəlman Şərqinin cahiliyyə dövründən islam intibahı dövrünə bir keçid idi. Ümumiyyətlə, nağıl bir sondur, nəticədir, hesabatdır, gün batımıdır, gecədir, eyni zamanda, sabaha olan hazırlıqdır, həsrətdir, ümiddir. Mixail Baxtın romanı Avropa xalqlarının sarkastik karnaval ruhunun bir ümidi, sabaha hazırlığı kimi araşdırırdı. İlk roman kitabının üz qapağını açmaqla Avropa insanı keçmişdən gələcəyə bir qapı açırdı. O, bu qapıdan daha heç vaxt geri dönmədi.\nBu qapıların ilklərindən biri olan “Qarqantua və Pantaqruel” romanı, haradasa, italiyan müasiri “Dekameron”un ruh əkizi olaraq bizə nəhəng Qarqantua və oğlu Pantaqruelin timsalında, belə deyək, keçmişin hələ də yaşamaqda olan mövcud halının ironik nağılını danışır. Eudemon və ustadı Ponokratesi Qarqantuaya qarşı qoymaqla qədim Roma və yunan mədəniyyətini xristianlığın “Qaranlıq çağı”na qarşı qoyur. Avropanın öz milli keçmişindən gülərək ayrıldığı bu roman, bir növ, müəllifi tarixə məlum olan nəhəng bir nağıldır. Təsadüfi deyil ki, bu tarixi gülüşü məmur sifəti ilə tez-tez səfər etdiyi İtaliyadan Prometeysayağı “oğurlayıb” fransızlara verən Rable bu romanına istinad nöqtəsi olaraq “Grandes Croniques” adlı xalq nağılını seçib ki, bu nağılda sehrbaz Merilinin ingilis kralı Artura müharibədə kömək etmək üçün yaratdığı bir ailənin qəhrəmanlıqlarından söz açılır. “Qarqantua və Pantaqruel” klassik roman olmaqla yanaşı, modern bir nağıldır. Nağılın təhkiyyə forması nitqin, yəni danışıq dilinin çevikliyinə hesablanır; “nağıl dili yüyrək olar”, xalq öz üslubunun düsturunu da verir bizə.\nNağıl strukturunun dahiyanəliyi zamanın epizodikliyini sujetdə əritməsindədir. Nağılın dili məkanın, əşyanın forması ilə yanaşı, zamanın da formasını dəyişir; hadisələr hiss olunmadan sürətlə zamandan-zaman keçərək (“Min bir gecə”, “Kəlilə və Dimnə”) sonsuz bir zaman duyğusu yaradır. Nağıl əbədiyyətin qısa özəti, xülasəsidir. Şəhrizad özünün qısa ömrünü nağılın sonsuzluq duyğusu yaradan gücü ilə xilas edir. Nağıl dilinin yüyrəkliyi də əbədiliyi ana sığdıra bilmək səbəbindəndir. Rable beş kitabdan ibarət bu romanla ənənəvi nağıl estetikasının üzərində nəhəng modern bir nağıl-roman yaradıb. “Qarqantua və Pantaqruel” XV-XVI əsrin danışan romanıdır.\nŞələ-şüləmizi götürüb keçək XVII əsrə. Bilməyən yoxdur ki, roman sənətində modern çağın başlanğıcını qoyan əsər Mişel de Servantesin “Lamançlı Don Kixot”udur. Bu roman haqqında, demək olar, özündən sonrakı bütün dövrlərin ciddi yazıçıları öz fikirlərini Servantesə minnətdarlıq hissi ilə yazıblar. Tayqol Servantes, bildiyiniz kimi, bu romanı yeyintiyə yol verən anbar müdiri olaraq məhkum edildiyi həbsxanada yazıb. “Qarqantua və Pantaqruel”in, haradasa, estetik xələfi deyə biləcəyimiz Servantesin “Don Kixot”unu anlamaq üçün amerikalı mifşünas Cozef Kempbellin “modern insana görə qəhrəman ölüb, ancaq əbədi bir insan olaraq yenidən doğulub. Onun ikinci işi məğlub olduğu həyatı haqqında aldığı və öyrəndiyi dərsləri bizə danışmaqdır” fikrini yazımıza dəvət etməliyik.\nDon Kixot - Servantesin dönə-dönə “öldürüb” dönə-dönə yenidən diriltdiyi xaç yürüşləri dövrünün “məbəd cəngavərliyi” məktəbinin bir nümayəndəsidir (tarixdə ölənlər sənətdə mütləq yenidən dirilirlər; sənət keçmişi yaşamağa qoymadığı kimi, ölməyə də qoymur). Tarixdəki Don Kixot cibində kilsənin verdiyi “Cənnət qəbzi” savaşa yollanan inanclı bir fanatikdir (xatırladaq ki, Servantes özü də xaç yürüşlərində iştirak edib, sol qolunu itirmişdi); özünə görə inanc və ağıl sahibidir. Sənətdəki Don Kixotda isə bunların heç biri yoxdur; inancın yerini sərsəm xəyallar, ağlın yerini cəngavər instinktləri zəbt edib. Servantes romanda bilərəkdən Don Kixotu ağıldan məhrum edir. Bununla da kilsənin, monarxizmin ideoloji girovu olan Avropa insanının canındakı azadlıq eşqini sərbəst buraxmaq üçün ona səfehlik donu geydirir. Don Kixotun səfehliyi, ağıldankəmliyi Servantesin ədəbi hiyləsidir; gülüşlə kədəri özündə birləşdirən bu “başdanxarablıq”, bir növ, Avropa “mollanəsrəddinliyidir”.\nMolla Nəsrəddin də Şərqin Don Kixotu idi. Dəliliyin arxeologiyasını araşdıran və “dünya özünü dəlilik qarşısında legitimləşdirməyə məcburdur” deyən Mişel Fuko da “Dəliliyin tarixi” kitabında dəliliyi Qərb ağlının neqativi kimi gözdən keçirir. Don Kixotda dəlilik ağlın deyil, azad iradənin tarixdən qaçışıdır; cəngavər paltarı geyinməsinə rəğmən o, bir başdanxarabdır. Bütün Avropanın güc olmaq üçün sərhədlər uğrunda qan tökdüyü bir dövrdə yalnız gücsüz və səfeh Don Kixotun önündə heç bir sərhəd yoxdur; dəliliyi onun sərhədsizliyinin qarantıdır. Dəliliyi Don Kixotu determinist tarixin fövqünə çıxarır. Donkixotluq Avropa kişisinin fərdi azadlığı idi, ardı da olacaqdı. Servantesin Don Kixot üçün etdiyini iki əsr sonra Flober madam Bovari üçün edəcəkdi. Flober də madam Bovarinin timsalında burjua əxlaqının girovuna çevrilmiş Avropa qadınını “açıb buraxdı”.\nXilaskarlıq missiyası yenə də hərdəmxəyallığın, səfehliyin, quşbeyinliyin boynundadır. Milan Kundera hər nə qədər Avropa romanında “səfehliyin kəşfi”ni Floberin ayağına yazsa da, bu kəşfin Kolumbu Servantesdir. Mişel Fukonun da yazdığına görə, Servantesin zamanında Avropada dəlilər “azad insan”ı təmsil edirdilər, onları yalnız modern dünyada, yəni XVIII əsrdən sonra dəlixanalara saldılar.\nDünyaya həbsxananda göz açan “Don Kixot” romanı əsrinin estetikasına uyğun olaraq başdan-ayağa xəyal ürünüdür, uydurmadır, Renessans fantastikasıdır. XVII əsr Dekartın əsri, yəni Avropaya ağlın qayıdışı əsri olsa da, Servantes düşünməkdən daha çox uydurmağa odaklanıb. “Don Kixot”da ağılın zəif iştirak etməsi, romanın dəlilik, səfehlik üzərində qurulması onun inandırıcılığına xidmət edir; Don Kixot ağlını başında deyil, yanında gəzdirir, Sanço Panso onun dostu yox, eşşəyin üstündə arxasınca dünyanı dolaşan doğmaca ağlıdır. Don Kixot başdanxarab kimi təqdim olunduğu üçün onun başına gələn bütün uydurma əhvalatlar bizə inandırıcı gəlir. Çünki dəli öz həqiqətini özü yaradan adamdır. Dəli bizim həqiqətləri görmür, onun öz aləmi var və orada hər şey gerçəkdir. Dəlini anlamaq üçün ona inanmaqdan başqa yol yoxdur.\nDon Kixot bizi məcbur edir ki, ona inanmaq üçün biz də özümüzü dəliliyə vuraq. Amma bu dəliliyin altında dəhşətli bir realizm də var ki, onu artıq romandan ayrılıb ağlımız başımıza qayıdandan sonra hiss edirik. Əslində, Don Kixot dünyaya gülmür, dünyanı özünə güldürür. O, faciənin azadlığıdır. Faciə insanın fövqünə qalxanda qəhqəhəyə çevrilir. Oxucu Don Kixotun obrazında faciənin özünə gülür. Bu romanın kəşfidir. Çünki Don Kixotun ingilis müasiri olan Hamletdə tam əksinə, faciə insanın fövqündə deyil, içində idi. Hamletin Şərq oxşarı olan Füzulinin Məcnunu da hətta ağlını itirsə də öz faciəsindən yaxasını qurtara bilmir, onu gülüşün hədəfinə çevirməyi bacarmır. Romandan fərqli olaraq, şeir komediyanı faciəyə qısqanır. Servantes Don Kixotun obrazında bizə göstərir ki, komediya ağlını itirmiş faciədir. O, yalnız bizə məxsus olanda ağladır. Don Kixot, artıq ölüb-dirilib, o, artıq bizə məxsus deyil, biz buna görə halına acımadan ona gülə bilirik.\nBeləliklə, biz göstərdik ki, ağlın sərhədlərini kiçiltməklə Servantes özü də romanı uydurduğunu bizdən gizlətməyib.\nXVIII romanına Don Kixotun atı ilə deyil, Robinzon Kruzonun gəmisi ilə keçəcəyik. İtaliyanların, “İlluminismo”, almanların “aufklarung”, fransızların d“siece des luminse” adlandırıdığı bu maarıfçilik əsri yunan-Roma ağlının Avropada populyarlaşdırıldığı bir dövrdü. Bu əsrdə romanın “yelkənli gəmisi” dünyaya açıldı, eyni zamanda ilk dəfə fəlsəfə ilə qarşılaşdı. Bir əsr əvvəl Don Kixotun başında ələ salınan ağıl romandan qisasını almağa gəldi. Bu dəfə romanın möhürü ingilis ədəbiyyatının əlində olsa da: Daniel Defo “Robinzon Kruzo”, Conatan Svift “Qulliverin səyahəti”, Henri Fildinq “Tom Cons” və s. taleyi İngitərədə yazılmır.\nXVIII əsr ingilis romanı XVII əsr Avropa romanının macəraçı, xəyalpərəst ruhunun ingilissayağı davamıdır. Robinzon Kruzonu ingilissayağı Don Kixot adlandırmaq üçün, sadəcə, bir az ədəbi cəsarətə ehtiyacımız var. Servantes Don Kixotla XVII əsr İspaniya ruhunu yaxaladığı kimi, Defo da XVIII əsr İngiltərəsinin ruhunu Robinzonla ələ keçirib. Biri Avropa inkivizisiyasının sonundakı, o biri Avropa imperializminin başlanğıcındakı çarəsiz insanın taleyidir.\nYuxarıda dediyimiz kimi, romanın estafet çubuğu ingilis yazıçılarının əlində olsa da, bu janr artıq bütün Avropaya yayılıb. XVIII əsrdə alman Gete “Gənc Verterin iztirabları”, fransız müəlliflər Alen Lasej “Jil Blas”, Denis Didro “Fatalist Jak və ağası” və b. romanlarını yaradıblar. Bu əsrin romanları özlərindən əvvəlkilərdən danışmağı və uydurmağı öyrənmişdilər, amma özünəməxsusluqları da vardı: Əvvəlcə onu deyək ki, ilk dəfə müəllif fikri açıq şəkildə XVIII əsr romanlarında görünməyə başladı. İlk dəfə müəlliflər oxuculara öz mesajlarını XVIII əsr romanları ilə verməyə cəsarət etdilər. Müəllif fikri ilk dəfə XVIII əsr romanlarında ictimai münasibətlərdə tərəf kimi iştirak etməyə başladı; tamaşanın rejissoru da səhnədə göründü, hətta bəzən baş rolda (müəllifin öz əsərində ictimai münasibətlərə müdaxiləsi bir əsr sonra XIX əsrin “ictimai roman”ını yaradacaqdı).\nBu əsrə qədər roman ictimai münasibətlərdən uzaq gəzirdi, ondan ehtiyat edirdi; XVIII əsr romanlarının daha bir müəllifi vardı; Avropanı xaraba qoyan dini zəminli “Otuz il müharibəsi”. XVIII əsrə qədərki roman qəhrəmanları cəmiyyətdən “qaçırdılar”, ya da təhkiyə hələ nağıl dilinin şirinliyindən doymamışdı. XVIII əsrin Qulliveri, Robinzonu, Verteri, Jakı bu qaçış ənənəsinə sadiq qalsalar da, XVII əsrin Don Kixot kimi yalqız və “ağılsız” qala bimədilər, ictimai münasibətlər onları qarabaqara izlədi və onlar xilası ağıllarının azlığında yox, çoxluğuna gördülər. Çünki tarixdə ilk dəfə bu əsrdə Avropada dəliləri dəlixanalara dolurmağa başladılar; Bu əsrin Robinzonu uzaq adada azadlıqdan bezəndə Don Kixotu da dəlixanada öz azadlığının xiffətini çəkirdi.\nXVIII əsrdə ilk dəfə fəlsəfə romanda Don Kixotun boş qalan torpaqlarının bir hissəsini işğal etdi. Bu əsrin romanlarında insan ağlın gücü ilə ətrafını yox, özünü tanımağa başladı. Zaman tarixlə əvəzləndi. XVIII əsrə qədər roman qəhrəmanından divanəlik tələb olunurdusa, XVIII əsrdə o, ağıl dəryası olmalıydı. (Bir azdan görəcəyimiz kimi, cəmi iki əsrdən sonra ağlın özü “şüur axını” adıyla roman qəhrəmanına çevriləcək).\nBu əsrin roman yazarları danışdıqları, uydurduqları hər bir əhvalatla bizə nəsə demək, öyrətmək istəyirdilər. Bu didaktikanın nəticəsi idi ki, Verter bütün Avropanı intihara sürüklədi və İtaliya, Danimarka kimi bir çox Avropa ölkəsində “Gənc Verterin iztirabları”nı “çəkmək” qadağan olundu. “Qulliver” cırtdanlar ölkəsində nəhəng, nəhənglər ölkəsində cırtdan olmaqla, dövrünün İngiltərəsinə işarə edərək, bizə hakimiyyət, kütlə və fərd arasındakı fərqin eybəcər ölçülərini göstərirdi.\n“Fatalist Jak və ağası”nda isə Didro – hər nə qədər yazdığını roman hesab etməsə də bu əsər “Tristram Şendinin həyatı və düşüncələri” kimi klassik romanlarla eyni rəfdə yer alır - nəinki ənənəvi romanı, həm də ənənəvi müəllif və oxucu tipini də ələ saldı. Bu roman oxucu ilə qəhrəmandan daha çox oxucu ilə müəllifin, həm də oxucusuna yuxarıdan-aşağı baxan, ona sürəkli dərs keçən bir məüllifin təkbətək qaldığı romandır; əslində, “Fatalist Jak və ağası”nda ağa olan Didro, nökər olan oxucudur. Nəzərə alsaq ki, bu roman Maariflənmə çağının ilk qaranquşlarındandır müəllifin (insanın) özünü tanrının yerinə qoyması iddiası bizə heç də qıcıqlandırıcı gəlməyəcək. Fatalist Jak köhnə (teosentrik) insandan yeni (antroposentrik) insana keçid olmaqla yanaşı, həm də köhnə oxucu tipindən yeni oxucu tipinə keçiddir.\nKunderanın sözləri ilə desək, bu əsrin romanlarında qəhrəmanlar öz fərdi aksiyaları ilə yadda qalırlar. Don Kixot ara-sıra qəmə qərq olsa da, öz dəliliyindən məmnun idi; hətta bəzən öz “ağılsızlığından” ötrü darıxırdı da. Don Kixot XVII əsrdə özünün yox, dünyanın xilasını düşünürdü. Özünün xilası ona mənəvi əzab verirdi. O, həmişə ətrafında başqalarının düşmənlərini axtarır, tapır və başqalarının düşmənləri ilə döyüşürdü. Don Kixot bir az da özü-özünün ağası (kilsəsi) və nökəri(cəngavəri) idi. XVIII əsr roman qəhrəmanlarının heç biri həyatından məmnun deyil. Ekzistensial girdaba yuvarlanıblar, onların həyatı kənar bir iradənin oyunu kimidir. Bu əsrin romanlarında fərdin özündən, öz həyatından xilas yolu axtarışı başlayıb artıq və bu yol XX əsrə, Kafkaya, Sartra aparırdı. XVIII əsr romanları xilas yolu haqqında didaktik layihələr idi. Qəhrəman xilas olmaq üçün müəllifin sözünə baxmalıydı. XVII əsrdə ağlın düşdüyü vəziyyətlə XVIII əsrdə iradə üzləşmişdi.\nXIX əsrin romanları haqqında bir qatarın kupesində xudmani araq süfrəsinin arxasında danışsaq söhbətimiz daha ehtiraslı alınar. Bu əsr romanın estafet çubuğunun ingilislərin əlindən rusların əlinə keçdiyi əsrdir. Amma XVII əsrdə estafet çubuğunu ingilislər daşıyıb yeni romanı fransızlar yazdığı kimi, bu əsrdə də o çubuğun rusların əlində olmasına baxmayaraq, roman janrında yeni mərhələnin bayrağı yenə fransızların əlindədir. XIX əsr romanlarını Dostoyevski, Tolstoy kimi nəhəng rus roman yazarları yazsa da, Kunderaya görə, romanda yeni kəşfi yenə Avropa romançıları etdilər.\nXüsusilə Flober “Madam Bovari” romanı ilə ədəbiyyatda ilk dəfə “səfehliyi kəşf etdi”. Servantesin “dəliliyinin” davamı olan Floberin “səfehliyi” romanda ikinci kəşf idi; xanım Bovarinin “səfehliyi” öz gücünü Don Kixotun “dəliliyindən” alırdı. Tolstoyun “Anna Karenina”sını da nəzərə alsaq deyə bilərik ki, bu əsrdə ilk dəfə romanın yadına düşür ki, həyat təkcə kişilərdən ibarət deyil. XIX əsrdə romana qatarla birlikdə daxil olan qadın ilk dəfə romanının mərkəzində yer alır və o, bu yeri daha heç vaxt başqalarına vermək istəməyəcək.\nXIX əsr romanında özündən əvvəlki romanların bütün kəşf olunmuş özəllikləri var; macəra, uydurma, ictimai-tarixi şüur, fəlsəfi didaktika və s. XIX əsr yazıçılarına yalnız bir şey qalırdı, bütün bunların bir-birinə qarışaraq, bir-birində əriyərək yaşandığı dünyanı, sadəcə, təsvir etmək. Çünki artıq insan təbiətdən uzaqlaşıb özü bir təbiətə, həm də təbiətə alternativ olan təbiətə çevrilib. Təbii ideyaların yerini bəşəri ideyalar zəbt edib. XIX əsrdə insan mənzərənin özüdür. Bu əsrin romanlarını çox keçmədən kamera obyektivi, televiziya və kino sənəti əvəzləyəcəkdi. Obyekt öz subyektini tələb edəcəkdi; Albrext Dürerin dediyi “sənət təbiətin içindədir, sənətçi onu oradan çıxara biləndir” fikrinin artıq heç bir mənası qalmamışdı. Təbiət öz aşiqi rəssamı yaratmışdı, cəmiyyət öz oynaşı olan fotoqrafı yetişdirəcəkdi. Sənətçi sənəti daha mürəkkəb bir mənzərənin - insan təbiətinin içindən dartıb çıxara bilən idi, onu çıxarıb göstərməkdə qələmin tək və aciz olduğu göz qabağındaydı.\nRaskolnikov, ya da Jan Valjan Don Kixot kimi saf, duru, şəffaf deyildi, onlara yüz dərənin bulanıq suyu axmışdı. Tarix insanı şöhrətin tələsinə salıb özünə oxşadaraq onu məqsədli təsadüflərin quluna çevirmişdi. XIX əsr romanın mərkəzinə qadınla yanaşı, şöhrət ehtirası, daha doğrusu, şöhrət ehtiyacı da gəlmişdi. İnsan XIX əsrdə heç bir əsrdə olmadığı kimi şöhrət düşkünydü, ona can atırdı. Tarixin zamanı əvəzləməsi şöhrəti varlığın özütəsdiqi statusuna ucaltmışdı. Tarix bundan sonra şöhrətli insanın yanında olacağını elan etmişdi. Və XIX əsrin bu şöhrət hərisliyi XX əsrdə insana baha başa gələcəkdi.\nFlober XIX əsr romanında bir paparazi kimi Emmanı izləyir, hər qadının həyatında sirr olaraq özündən başqa kimsənin bilməyəcəyini düşündüyü anları lentə köçürürdü. Dostoyevski “xəyali kamerası” ilə, Nabokovun sözləri ilə desək, özünün nəhəng “Cinayət və cəza” adlı dedektiv serialını çəkirdi, Tolstoy “Hərb və Sülh”ün təsvirlərində səhvə yol verməmək üçün fayton tutub Borodino çölünə tələsirdi. Unutmağa haqqımızın olmadığı Viktor Hüqo “Səfillər”, “Paris Notr Dam” kimi romanları ilə Parisin tarixi haqqında özünün nəhəng “bəlgəsəl”lərini yaradırdı. Bu əsr başdan-başa yazıçı-rejissorların yaratdıqları kinonun və televiziyanın əcdadı sayılacaq “ictimai roman”ların əsridir və çox keçməyəcəkdi ki, XIX əsrin reallızmi XX əsrin virtualizminin yaranmasına gətirib çıxaracaqdı.\nNəhayət, panteonun mühərrikli “tanrılardan” ibarət olduğu XX əsr: Eynşteynin zəkası dünyanın nəhəng bir Nyuton dəzgahı olması təsəvvürünü yox edib; artıq heç bir gerçəklik əvvəlki əsrlərdə söylənildiyi kimi mütləq və sabit deyil. Mənəviyyat ruhun sabit əbədiliyində yox, bədənin dəyişən indi və buradalığındadır. İnsanın öz rifahına görə tanrıya deyil, mühərrikə sitayiş etməsi sənətdə, o cümlədən romanda insanı yaradıcılığın mərkəzində əşyaya dəyişəcəyi günlər yaxındadır. Yaşamaq uğrunda mübarizə döyüş meydanından şahmat taxtası üzərinə köçürüləcək; fiqurların həyatı önəm qazanacaq.\nƏsrin ilk yarısı: Romanda XIX əsrdə hakim olan “ictimai” əndişə “hərbi-siyasi” əndişə ilə əvəzlənib. Siyasi müdaxilə roman qəhrəmanlarını tanınmaz hala salıb, onları əxlaqi-mənəvi baxımdan mutasiyaya uğradıb. İnsanın bir varlıq olaraq şil-küt olduğu XX əsrdə roman, romana ideoloji vasitə kimi baxmağa başladı. Bu əsrin roman yazarlarından biri olan Herman Broxun, az qala, car çəkdiyi “bir romanın yeganə mövcudluq səbəbi yalnız və yalnız romanın kəşf edə biləcəyi şeyi kəşf etməkdir” harayı “ədəbiyyatı özündən başqa” hər şey üçün “vasitə” görən yeni roman üçün, sadəcə, bir sərsəmlik idi. XX əsrdə romanı roman edən şey oxucuya verdiyi siyasi-ideoloji mesajlardır.\nÇünki dünya dinozavrların nəslini yer üzündən silən meteorit yağışından sonra ilk dəfə insan nəslini planetdən siləcək ikinci və daha qorxulu bir “meteorit” yağışını gözləri ilə görüb. Dalbadal iki dünya müharibəsinin metal zərbələri ilə kontuziyaya uğramış yaradıcı beyinlər başlarının içini gəmirən sosial-siyasi, ideoloji-hərbi uğultudan qurtulmaq üçün sakitlik, tək-tənha, dünyadan uzaq qala biləcəkləri bir yer axtarırlar. Yeni müharibə allahı – Mühərrik – suda, quruda, havada guruldayaraq öz amansızlığı ilə Zevsi və Yahovanı xeyli geridə qoyub. XIX əsrdə təbiətə “yadlaşan” insan XX əsrdə cəmiyyətin “yad”ına çevrilir.\nPrust mövcud zamanın yadı olduğunu anlayıb evə qapanır, öz yaddaşı ilə danışmağa, özünün itkin düşmüş zamanını öz yaddaşında axtarmağa başlayır; öz əsrinin başqa bir ögeyi olan Coys sərsəm lunatik kimi özündən ayrılmış yaralı şüurunun Sanço Pansasına çevrilir, Kafka ucqar bir “Qəsr”də bu yadlaşmanın, başqalaşmanın “sahibinə” əsir düşür. Çox keçməyəcək ki, insan öz içindən də qaçacaq; əşyalara sığınacaq.


Aktyor Mixayıl Yefremovun törətdiyi avtoqəzada yaralanan sürücü ölüb » Yeni Səs İnformasiya portalı\nTarix : 9-06-2020, 13:21\nMixayıl Yefremovun qarşı yola çıxaraq toqquşduğu mikroavtobusun sürücüsü çoxsaylı zədə ilə Sklifosovski adına xəstəxanaya çatdırılıb. Həkimlər bütün gecəni onun həyatını xilas etməyə çalışsalar da bu mümkün olmayıb. Başından və köks qəfəsindən çoxsaylı zədə alan sürücünun iç orqanlarının qanaxmasını dayandıra bilməyiblər. Getdikcə orqanlarının hamısı həyati funksiyasını itirib və yaralı vəfat edib. Bu barədə Sklifosovski adına xəstəxanadan məlumat veriblər.\nSürücünün ölməsi xəbərini Daxili şlər nazirliyinin paytaxt idarəsinin mətbuat xidməti təsdiqləyib.\nAktyoru hadisə yerində saxlayıblar. Onun haqqında cinayət işi açılıb. RF CM-nin 264-cü maddəsinin 2-ci hissəsinə görə (yol hərəkəti qaydalarını pozma və nəqliyyat vasitələrinin istismarı ) Yefremovu 3 ildən 7 ilə kimi azadlıqdan məhrumetmə cəzası gözləyir.\nOnu da üeyd edək k, aktyor avtomobili idarə edərkən sərxoş vəziyyətdə olub. M. Yefremov suçunu boynuna alıb.\nBaxış: 322 | Bölmə: Hadisə, slayd4\nAktyor Nikolay Karaçentsov vəfat etdi


Türkan qəsəbəsində abadlıq-quruculuq işləri davam etdirilir - Xəbərlər - XƏZƏR RAYON Icra Hakimiyyəti\nTürkan qəsəbəsində abadlıq-quruculuq işləri davam etdirilir\nAzərbaycan Respublikasının Prezidenti cənab İlham Əliyevin tapşırıq və tövsiyələrinə uyğun olaraq Xəzər rayonunda abadlıq-quruculuq və yenidənqurma işləri davam edir.\nRayonun bütün qəsəbələrində olduğu kimi Türkan qəsəbəsində də abadlıq-quruculuq işləri görülür.\nBelə ki, Türkan qəsəbəsində 3700 dən artıq əhalisi olan Bağlar massivində yol infrastrukturunun yenidən qurulması məqsədilə ümumi uzunluğu 1.5 km olan yolun, 1 km hissəsinə asfalt örtüyü salınmış, hal-hazırda işlər davam etdirilir.\nEyni zamanda həmin yolda piyadaların rahat hərəkət etmələri üçün səkilərin tikilməsi və gələcəkdə yolun kənarında yaşıllıqların salınması nəzərdə tutulub.\nQəsəbədə sakinləri narahat edən digər problemlərində həlli istiqamətində tədbirlər görülməkdədir.\nBelə ki, abadlıq-quruculuq işləri çərçivəsində qəsəbədə sutkanın qaranlıq saatlarında işıqlandırmanı təmin etmək məqəsədi ilə yeni işıq dirəkləri quraşdırılıb və bir neçəsi təmir olunmuşdur.\nSakinlər tərəfindən edilən çoxsaylı müraciətləri nəzərə alaraq qəsəbədə olan marşurut problemi öz müsbət həllini tapmışdır.\nBakı Nəqliyyat Agentliyi tərəfindən Hövsan-Türkan qəsəbələri istiqamətində olmaqla yeni 210A nömrəli və Türkan - Qala - Mərdəkan istiqamətlərində də yeni müntəzəm marşurut xətti fəaliyyətə başlayaraq sakinlərin xidmətinə verilmişdir.\nBundan əlavə qəsəbədə sərnişinlərin rahatlığının tam təmin edilməsi məqsədilə yeni avtobus dayanacaqları quraşdırılaraq istifadəyə verilib.\nXəzər Rayon İcra Hakimiyyətinin başçısı E.Salahov qəsəbədə gedən abadlıq-quruculuq işlərinin vəziyyəti ilə tanış olmaq üçün Türkan qəsəbəsində olub və qəsəbə sakinləri ilə görüşüb, onlarla çay süfrəsi ətrafında səmimi söhbət edib və qəsəbənin digər problemləri ilə maraqlanıb.\nSakinlər son illər respublikamızda, eləcə də Xəzər rayonunda aparılan abadlıq və quruculuq işlərinə görə dövlət başçısına öz minnətdarlıqlarını bildiriblər.


"Human Rights Watch" hakimiyyətə çağırış etdi: "Avropa oyunlarına 100 gün qalmış..." » www.tezadlar.az\n"Human Rights Watch" hakimiyyətə çağırış etdi: "Avropa oyunlarına 100 gün qalmış..."\n"Azərbaycan hökuməti Avropa Oyunlarının başlamasına 100 gün qalmış ictimai fəalları və jurnalistləri azad etməlidir"\nAzərbaycan hökuməti Avropa Oyunlarının başlamasına 100 gün qalmış ictimai fəalları və jurnalistləri azad etməlidir. Tezadlar.az xəbər verir ki, bu barədə Human Rights Watch təşkilatının bəyanatında deyilir. “Hökumətin jurnalistlərə, hüquq müdafiəçiləri və fəallara hücumları mətbuat azadlığının və insan ləyaqəti haqqında Olimpiya Xartiyasının ruhuna və prinsiplərinə çağırışdır” , - HRW Avropa və Mərkəzi Asiya üzrə direktoru Jeyn Byukenen bildirib.\nBəyanatda deyilir ki, Avropalı liderlər Bakını xəbərdar etməlidirlər ki, həbs olunanlar azad edilməyənə qədər onlar açılış mərasımınə yüksək səviyyəli nümayəndə heyəti göndərməyəcəklər. Həmçinin HRW son zamanlar həbs olunan hüquq müdafiəçiləri və jurnalistlərin həbslərinin xronologiyasını fotoslayd şəklində paylaşıb ("Amerikanın səsi").


Azərbaycanlı fəalı İran rejiminin Qəzvində məhkəməsi cərimələdi – GADTB\nNoyabr 1, 2021\t57 Baxış\nGADTB-nin Mətbuat Mərkəzinə daxil olan məlumata görə, irqçi fars rejimin Qəzvindəki İnqilab Məhkəməsi oktyabrın 30-da azərbaycanlı milli fəal və Azərbaycanın Traxtur futbol klubunun Qəzvindəki tərəfdarlarından olan Vəli Əsədini cərimələdi.\nRejimin məhkəməsinin qərarına əsasən Qəzvin sakini olan azərbaycanlı milli fəal 31 milyon tümən nağd cəriməyə məhkum olunub.\nMəhkəmədən sentyabrın 26-da Vəli Əsədiyə göndərilən çağırışda ona qarşı irəli sürülən ittihamlar da əks olunub.\nAzərbaycanlı milli fəal şərlənərək onaq qarşı “İran təhlükəsizliyinə qarşı əlbir olmaq və toplanmaq”, “İctimai rəyi təhrik etmək”, “İran rəhbərini təhqir etmək”, “Həbs edilən separatçı Abbas Lisanini müdafiə etmək”, “Türk və ərəb separatçılarını dəstəkləmək”, “Separatçı şüarları yaymaq”, “İslam Cümhuriyyətinə qarşı təhlükə törətmək və ölkənin təhlükəsizliyini pozmağa dəvət” ittihamları irəli sürülüb.\nMəhkəmə Əsədini “Sistemə qarşı təbliğat fəaliyyəti”nə və “İran İslam Respublikasının banisini təhqir etmək” ittihamlarına görə maddi cəzaya məhkum edib.\nQeyd edək ki, azərbaycanlı fəal 2020-ci il sentyabrın 28-də “Kiber məkanda İslam Respublikasına qarşı təbliğat” ittihamı ilə rejimin məmurları tərəfindən yaxalanaraq bir həftə dindirilib və 50 milyon tümənlik girov qarşılığında zaminə buraxılıb.\nÖncəki Co Bayden: “ABŞ İranın düşmənçilik hərəkətlərinə cavab verməyə hazırdır”\nSonrakı Türkiyənin yerli avtomobili TOGG-un ilk görüntüləri yayıldı


Azərbaycan gömrüyü Avrasiyanın mədəniyyət müxtəlifliyinin astanasında | Gömrük xidməti hər bir dövlətin müstəqilliyinin əsas atributlarından biridir.\nAzərbaycan gömrüyü Avrasiyanın mədəniyyət müxtəlifliyinin astanasında\n22 Aprel 2019 Gömrük Akademiyasında gömrük əməkdaşları üçün təlimlərə start verilib\n22 Aprel 2019 Dövlət Gömrük Komitəsinin sədri İsrail Dövlətinin səfiri ilə görüşüb\n22 Aprel 2019 Dövlət Gömrük Komitəsi Mətbuat və İctimaiyyətlə Əlaqələr İdarəsinin məlumatı\n22 Aprel 2019 Avtomobildə gizlədilən siqaretlər aşkarlandı\n20 Aprel 2019 Gömrük sistemində görülən işlər, həyata keçirilən yeniliklərlə bağlı mətbuat konfransı keçirilib\n27 yanvar, 2007-ci il Dövlət Gömrük Komitəsinin 15-ci ildönümü ərəfəsində, Bakı şəhəri, Azərbaycanın paytaxtında Azərbaycan gömrük muzeyinin yaradılmasında görülən işlər başa çatdırıldı.\nGömrük Tarixi Muzeyində ekspozisiyanın əsas hissəsini gömrük əməkdaşları tərəfindən müsadirə edilmiş mədəniyyət və tarixi incəsənət əsərləri təşkil edir.\n400-dən çox eksponata XIX-XX əsrlərə aid zərgərlik əşyaları və xalça kolleksiyası, qədim Roma və Bizans imperiyalarının, Səfəvilər dövlətinin sikkələri, XIX-XX əsrlərə aid Quran əlyazmaları, ikonalar, zərif üsulla hazırlanmış əfqan və hind mənşəli xəncərlər və qılınclar daxildir.\n1997-2008-ci ilədək Xalçaçılıq Muzeyinə, Şirvanşahlar Sarayına, Elmlər Akademiyasının İnstitutlarına, Qafqaz Müsəlmanları Ruhani İdarəsinə, respublikamızın ərazisində mövcud olan Pravoslav və Katolik kilsələrinə, yəhudi dini icmalarına 800-ə yaxın XIX-XX əsrlərə aid incəsənət əsərləri, elmi və dini ədəbiyyatlar, eksponatlar təqdim edilmişdir.\nBu gün Gömrük Tarix Muzeyi aktiv fəaliyyət göstərir. Belə ki, 2-3 fevral 2006-cı ildə «Narkomaniya və narkotik vasitələrin yayılmasına qarşı mübarizədə ümumdünya gömrük sisteminin rolu» mövzusuna həsr edilmiş plakatların sərgi-müsabiqəsi keçirilmişdir.\n2007-ci il Bakıda «Azərbaycan gömrüyünün tarixi təsviri sənətdə», 13-15 fevral 2008-ci ildə Brüsseldə «Azərbaycan gömrüyü mədəni irsin keşiyində» və 8-23 fevral, 2008-ci ildə Cenevrədə Birləşmiş Millətlər Təşkilatının mənzil-qərargahında sərgilər keçirilmişdir.\nGömrük tarixinin əsas fəaliyyət istiqamətləri 2007 zəngin tərtibatla nəşr edilmiş - «Azərbaycan gömrüyü mədəni irsin keşiyində», «Azərbaycan gömrüyü tarixi təsviri sənətdə», «Azərbaycan gömrüyü: tarixi ənənələr və müasirlik» adlı kitablarda və «Azərbaycan gömrüyü mədəni irsin keşiyində» kompakt disk şəklində sənədli filmlər toplusunda öz əksini tapmışdır. Gömrük Tarixi Muzeyi 2007-ci ilin iyun ayında Beynəlxalq Tarixi Muzeyi Assosiasıyasına (ICOM), 2008-ci ilin sentyabr ayında isə Beynəlxalq Gömrük Muzeyləri Assosiasiyasına (İACM) üzv seçilmişdir.\nGömrük tarix muzeyinin əsas nailiyyətləri qarşıdadır...


1win poker - Ən böyük multiplayer rejimi ilə onlayn poker oynayın\n1Win kazinosunda onlayn poker oynayın\nOnline poker 1win\n1. Pul üçün poker necə oynamaq olar?\n2. Poker birləşmələrini öyrənmək asandır!\n3. 1Win kazinosunda onlayn poker\n4. Ən böyük uduşlar 1 win\n5. Harada poker oynamaq olar?\nHeç kimə sirr deyil ki, dünyanın ən məşhur kart oyunu pokerdir. İnsanlar beş yüz ildən çoxdur ki,poker oynayırlar və bu müddət ərzində qumar sənayesində tamamilə dini bir fenomen halına gəldi.Bu olduqca sadə bir oyundur və poker oynamağı öyrənmək çətin olmayacaq, amma eyni zamandaoynayaraq milyonlar qazana bilərsiniz. Pokerin İnternetə köçməsi təəccüblü deyil və indimilyonlarla insan dünyanın hər yerindən onlayn olaraq poker oynaya bilər.\nPul üçün poker necə oynamaq olar?\nPoker oynamaq olduqca həyəcanlıdır və bəzən çox sərfəlidir. Bununla belə, qaydaları anlamaq və poker birləşmələrini öyrənmək o qədər də asan deyil. Əvvəlcə oyunun əsas məqsədinə nəzər salaq. Bu, oyunçunun əlində aldığı kartların və oyun masasında olan kartların birləşməsini toplamaqdan ibarətdir.\nPul üçün poker oynamaq üçün alqoritm:\nKrupier hər oyunçuya iki və ya dörd kart verir (pokerin növündən asılı olaraq);\nOyunçular kartlarla tanış olur və mərclərini edirlər (bir oyunçu mərci qaldırarsa, qalanların hamısı onu dəstəkləməlidir və ya oyunda iştirakını başa vuraraq kartlarını qatlamalıdır);\nKrupier oyun masasına qoyduğu ilk üç kombinasiya kartını ortaya qoyur;\nNövbəti mərc raundu keçir (mərc prinsipi dəyişməz qalır);\nDiler dördüncü kombinasiya kartı göstərir;\nKrupiyer beşinci kombinasiya kartını ortaya qoyur;\nMərclərin son raundu (mərcin mərc prinsipi dəyişməz qalır);\nOyunçular kartlarını açır və onları müqayisə edirlər - kombinasiyası ən yüksək olan oyunçu qalib gəlir.\nÇox vaxt oyunçular kartlarına və yaratdıqları kombinasiyalara əsasən pokerdə mərc edirlər. Bununla belə, heç kim sizə blef etməyi qadağan etmir, çünki blef pul üçün pokerin tərkib hissəsidir!\nPoker birləşmələrini öyrənmək asandır!\nHərəkətlərin alqoritmi ilə tanış olduqdan sonra pokerdə kartların birləşmələrini öyrənməlisiniz. Mürəkkəb görünsə də, panik etməyin! Heç kim sizi birləşmələri sıxışdırmağa məcbur etmir: onların formalaşmasının mahiyyətini başa düşmək kifayətdir. Oynamağı öyrənərkən, izləmək və heç nəyi qaçırmamaq üçün qarşınızda poker kombinasiyalarını açmağınız məsləhətdir.\n🃏 Kicker Ən köhnə kart\n🃏 Cütlük Eyni dəyərdə iki kart\n🃏 Dəst (üç) Eyni dəyərli üç kart\n🃏 Küçə Ardıcıl qaydada beş kart\n🃏 Flash Eyni kostyumun beş kartı\n🃏 Tam Ev Cütləşdirin və Quraşdırın\n🃏 Karet Eyni dəyərdə olan dörd kart\n🃏 Düz Flush Ardıcıl qaydada eyni kostyumun beş kartı\n🃏 Royale Flush Ardıcıl olaraq eyni kostyumun beş ən yüksək kartı\n1Win kazinosunda onlayn pokerNəzəriyyə ilə tanış olduq, indi təcrübə ilə məşğul olaq. Əlbəttə ki, necə oynamağı bilən və bütün qaydaları bilən bilikli bir oyunçu ilə poker oynamağı öyrənmək ən yaxşısıdır. Bununla belə, hər kəsin belə imkanı yoxdur, ona görə də onlayn poker burada işə düşür.\nKompüterlə poker oynamağı öyrənməyin ən asan yolu oyunun demo versiyasındadır. 1Win Casino onlayn poker oynamağı öyrənməyə kömək edəcək müxtəlif slot maşınlarına malikdir. Onlara əlavə olaraq saytda onlayn pokerin başqa növləri də var.\nOnlayn poker növləri\nÇox oyunçulu poker. Oynaması ən asan olduğu üçün bu, ən populyar növdür: sadəcə olaraq brauzer açmaq və ya smartfonunuza poker oyunu yükləmək lazımdır.\n1vin Live Poker. Özünü əsl Las Vegas kazinosunda hiss etməyin və oyunun eyni pərəstişkarları ilə onlayn poker oynamağın ən təsirli yollarından biri. İstifadəçi onlayn yayıma qoşulur, burada o, real oyun masası və istənilən vaxt poker qaydalarını təklif edə bilən krupi görür.\nTək oyunçu pokeri. Real pulu riskə atmadan poker oynamağı öyrənmək üçün əla yol.\nVideo poker. Onlayn poker oynamağı və slotları fırlatmağı sevənlər üçün tərtibatçılar əla təkliflə çıxış ediblər - video poker. Oyunçu onlayn olaraq sevimli slotlarını oynayaraq poker əli toplaya və cekpotu qazana bilər.\nİnternetdə poker oynamağın ən yaxşı yolu 1 vin\n1win casino yalnız ən məşhur kart oyunlarının bütün növlərini oynaya bilməz, həm də poker oynamağı öyrənə bilərsiniz. Poker qaydalarına yiyələndikdən dərhal sonra sizi rus dilində ən yaxşı onlayn pokerə dəvət edirik. 1win ən geniş kart oyunları seçiminə və ən böyük onlayn poker multiplayer rejiminə malikdir.\n1win online pokerdə necə qazanmaq olar?\nOnlayn poker qazanmaq üçün oyunun qaydalarını hərtərəfli öyrənməlisiniz. Heç də çətin deyil! Əsas odur ki, qalib gələn birləşmələri xatırlayaq. Əlbəttə ki, əlinizə güvənmədiyiniz zaman tələsik bahislər etməli və onları qaldırmamalısınız. Əsas olanı unutmayın: pokerdə bəzən bütün qazanı itirməkdənsə qatlamaq daha yaxşıdır.\nDostlarla onlayn poker necə oynamaq olar?\nHəm onlayn poker, həm də oflayn olaraq oyun eyni qaydalara uyğun oynanır. Oyunçular bahislərini növbə ilə qoyurlar və əsas vəzifəniz masada sonuncu yerdə qalmaqdır. Yəni rəqiblərin bankını götür. Ümid edirik ki, bu dostluğa xələl gətirməyəcək, çünki onlayn poker əylənmək üçün hazırlanmışdır! Və pul yalnız həyəcanı qızdırır!\nOnlayn pokeri necə düzgün oynamaq olar?\n1win ortaq veb saytında, məşhur intellektual oyunun onlarla variantını tapa bilərsiniz. Casinomuzda onlayn pokerin demo versiyalarını sınaya və kompüteri məğlub edə bilərsiniz. Qeydiyyatdan keçib balansınızı artırdıqdan sonra real pulla oynaya\tbiləcəksiniz. Əsl oynamaq üçün canlı oyunları tövsiyə edirik. Pul üçün onlayn poker, oyun real vaxtda real rəqiblərə - özünlə eyni oyunçulara qarşı oynandığında daha maraqlıdır.\nİnternetdə pul üçün harada poker oynamaq olar?\n1win saytında onlayn poker əyləncəli və gəlirlidir! Böyük mükafat pulu ilə turnirlər keçiririk və bir poker oyunçusu üçün əyləncə çeşidi heç bir başlanğıc oyunçunu və ya poker köpək balığını laqeyd qoymayacaq! Harada online poker oynamaq olar? Yalnız rəsmi 1win saytında, seçim yoxdur!


Nəşr edilib 08.10.2013 08:44 |\nSeçkilər hər bir ölkənin siyasi həyatında mühüm hadisə hesab olunur. Seçkilərin demokratik, azad və ədalətli keçirilməsi hakimiyyətin seçkili orqanlarının xalq tərəfindən formalaşdırılmasının əyani ifadəsidir. Ölkəmiz mühüm siyasi kampaniya olan prezident seçkiləri ərəfəsindədir. Azərbaycanın aylardır hazırlaşdığı prezident seçkilərinin keçirilməsinə bir gün vaxt qalmışdır. Sabah seçicilər seçki məntəqələrinə gedib ölkəmizin gələcəyini etibar edəcəkləri namizədə səs verəcəklər. Seçki kampaniyası kifayət qədər demokratikliyi, seçkilərin keçirilməsi üçün lazımi şəraitin yaradılması ilə səciyyələnir. Naxçıvan Muxtar Respublikasında da prezident seçkilərinə ciddi hazırlıq işləri görülmüşdür. İndiyədək qanunvericiliyə uyğun olaraq, seçki prosesinin hər bir mərhələsi uğurla başa çatdırılmışdır. Prezident seçkilərinə hazırlıqla bağlı son vəziyyəti öyrənmək üçün Naxçıvan Muxtar Respublikası Mərkəzi Seçki Komissiyasının sədri Məhərrəm Qasımova müraciət etdik:\n– Məhərrəm müəllim, artıq seçkilərə çox az bir müddət qalıb. Seçki komissiyalarının seçki gününə hazırlığı hansı səviyyədədir?\nHərbi qulluqçuların iştirakı ilə seminar-treninq keçirilmişdir\nNəşr edilib 05.10.2013 08:58 |\nOktyabrın 4-də Naxçıvan Qarnizonunda Milli Ordunun zabit və gizir heyətinin iştirakı ilə seçkilərə hazırlıqla bağlı seminar-treninq keçirilmişdir. Seminarı giriş sözü ilə Naxçıvan Qarnizonunun zabiti Mirqiyas Rüstəmov açmışdır.\n“Hərbi qulluqçular da Azərbaycan Respublikasının digər vətəndaşları kimi, aktiv və passiv seçki hüququna malikdirlər və bu hüquqları həyata keçirərkən onlarla eyni hüquq və vəzifələrə sahibdirlər”, – deyən Naxçıvan Muxtar Respublikasının İnsan Hüquqları üzrə Müvəkkili (Ombudsman) Ülkər Bayramova seçki hüququnun təminatları və məhdudiyyətləri barədə hərbi qulluqçulara məlumat vermişdir.\nAzərbaycan Respublikası Prezidentinin seçkiləri 9 oktyabr 2013-cü il\nNəşr edilib 05.10.2013 08:36 |\nSəsvermə prosesinin mərhələləri Saat 8:00-19:00\n1. Siz seçki məntəqəsinə daxil olarkən məntəqə seçki komissiyasının üzvü şəxsiyyətinizi təsdiq edən sənədinizin olmasına əmin olduqdan sonra ultrabənövşəyi lampa vasitəsilə sol əlinizin baş barmağının dırnaq və dəri hissəsinin gözəgörünməyən mürəkkəblə işarələnib-işarələnmədiyini yoxlayır.\n2. Məntəqə seçki komissiyası üzvlərinin əyləşdiyi masaya yaxınlaşıb şəxsiyyət vəsiqənizi və ya onu əvəz edən sənədi komissiya üzvünə təqdim edin.\n3. Təqdim etdiyiniz şəxsiyyət vəsiqənizin və ya onu əvəz edən sənədin seriya nömrəsi seçicilər siyahısındakı müvafiq qrafada yazıldıqdan sonra yazının düzgünlüyünü yoxlayın.\n4. Sizin razılığınızla məntəqə seçki komissiyasının üzvü sol əlinizin baş barmağının dırnaq və dəri hissəsini gözəgörünməyən mürəkkəblə işarələyir. Mürəkkəb quruyanadək barmağınıza toxunmamalısınız (əgər barmağınızın mürəkkəblə işarələnməsinə etiraz etsəniz, səsvermə hüququndan istifadə edə bilməyəcəksiniz).\n5. Sizə seçki bülleteni veriləcək. Azərbaycan Respublikası Mərkəzi Seçki Komissiyasının təsdiq etdiyi nümunəyə müvafiq olaraq, rəsmən hazırlanmış seçki bülleteninin üz tərəfinin yuxarı sağ küncü müvafiq məntəqə seçki komissiyasının möhürü ilə təsdiqlənmiş, nömrəli yuxarı sol küncü isə kəsilmiş olmalıdır.\n6. Sonra seçicilər siyahısında “Seçicinin seçki bülleteninin alması haqqında imza” qrafasında adınızın qarşısında imza edin.\n7. Səs vermək üçün səsvermə kabinəsinə daxil olun. Səsvermə kabinəsində sizdən başqa heç kəs olmamalıdır. Siz gizli səs verirsiniz. Seçki bülletenində namizədlərin adlarının qarşısındakı kvadratlardan yalnız birinə işarə qoymalısınız. Birdən çox boş kvadratda işarə qoyulduqda və ya heç bir işarə qoyulmadıqda səs etibarsız sayılır.\n8. İşarələnmiş seçki bülletenini qaytarıb səsvermə otağında qoyulmuş daşınmaz seçki qutusuna salın və seçki məntəqəsini tərk edin.\nNəşr edilib 05.10.2013 08:30 |\nSeçkilər günü səsvermə saat 800-dən 1900-a kimi keçirilir. Məntəqə seçki komissiyaları səsvermə gününə azı 25 gün qalmış səsvermənin yeri və vaxtı haqqında kütləvi informasiya vasitələri ilə və ya məlumat lövhələri vasitəsi ilə seçiciləri xəbərdar etməlidirlər.\nSeçkilər günü saat 750-də məntəqə seçki komissiyasının sədri seçki məntəqəsini açıq elan edir, seçki komissiyasının üzvlərinə, orada olan seçicilərə, müşahidəçilərə boş seçki qutularını göstərib möhürləyir, saat 800-də səsvermənin başlandığını elan edir.\nMuxtar respublika prezident seçkilərini uğurla başa vuracaq\nNəşr edilib 05.10.2013 08:15 |\nSeçki məntəqələrinin hazırlığı bunu deməyə əsas verir\nÖtən hər gün bizi ölkəmizin həyatında başlıca taleyüklü ictimai-siyasi hadisə olan prezident seçkilərinə yaxınlaşdırır. Ona görə də muxtar respublikamızda fəaliyyət göstərən dairə və məntəqə seçki komissiyaları bu tədbiri uğurla başa çatdırmaq üçün yaradılmış bütün imkanlardan səmərəli istifadə etməyə səy göstərirlər. Həm seçki komissiyaları, həm seçicilər yaxşı bilirlər ki, ölkəmizin və ölkə vətəndaşlarının sabahı həmin gün qəbul ediləcək qərardan asılıdır.\n5 saylı Şahbuz-Babək Seçki Dairəsi dairə seçki komissiyasının sədri Taməddin Hüseynovla söhbətimizdə öyrəndik ki, bu dairə üzrə 37 məntəqə fəaliyyət göstərir. Ümumilikdə, bu məntəqələrdə 26 min 432 seçici səs verəcək. Seçicilərin 5 nəfərinin yaşı 100-dən yuxarıdır. İlk dəfə səs verəcək seçicilər 597 nəfərdir.\nKomissiya sədrinin sözlərinə görə, seçki məntəqələrinin 25-i Şahbuz, 12-si Babək rayonlarında yerləşir. Şahbuz rayonundan 14 min 591, Babək rayonundan 11 min 841 seçici seçkiyə qatılacaq. Seçki məntəqələrinin 30-u yeni, 7-si isə tam təmir olunan binalarda yerləşir. Bütün məntəqələr lazımi avadanlıqlarla təmin edilib, seçki sənədlərinin mühafizəsi üçün tədbirlər görülüb. Məntəqələr seçkilərə aid sənədlərlə təmin olunub. Dairənin 5-1, 5-2, 5-26, 5-31, 5-34 saylı seçki məntəqələrində veb-kameralar quraşdırılıb.\n773 -dən səhifə 880


Rusiyanın Azərbaycandakı bankı bağlanır? - VTB AĞIR DURUMDA » GundemXeber İnformasiya Portalı\nGundemxeber.biz » GündəmXəbər » Rusiyanın Azərbaycandakı bankı bağlanır? - VTB AĞIR DURUMDA\nRusiyanın Azərbaycandakı bankı bağlanır? - VTB AĞIR DURUMDA\nTarix: 6-04-2021, 13:40 Bölmə :GündəmXəbər / Manşet Baxış: 79\nGundemXeber.Az Valyuta.Az-a istinadən xəbər verir ki, bankın adıçəkilən zərərdən başqa yığılmış zərəri də var. Belə ki, bankın yığılmış zərəri 2019-cu ilin sonunda 1 milyon 596 min manat olub. Bankın bölüşdürülməmiş zərəri isə 2020-ci ilin sonunda 252 milyon 950 min manat təşkil edib. Bankın zərərlərinin artması nəticəsində “Bank VTB Azərbaycan” bazarının ən zəif riteyl bankı olub. Belə ki, 8 milyon 726 min manatlıq əməliyyat zərərinə görə, 123 milyon 417 min manatlıq cəmi öhdəliyinə görə, 75 milyon 305 min manatlıq əmanət həcminə və digər göstəricilərə görə “Bank VTB Azərbaycan” ən son sırada qərarlaşıb.\nEldar Mahmudovun bankı çökür... - müflislik ...


Azərbaycanlı Türkiyənin “ümidini qırdı” - nazirlik ona pulsuz toy mərasimi təşkil etdi\n12 Fevral 2015 17:30\n4 354 Baxış\nO, Türkiyənin ən güclü güləşçilərindən biridir. İki dəfə ilin ən yaxşı idmançısı olub. Bundan əlavə, Türkiyənin yunan-Roma güləşi üzrə milli komandasının tərkibində 1200 dəfədən çox çıxış edib.\nPublika.az II taym layihəsi çərçivəsində güləş üzrə dünya və 5 qat Avropa çempionu Şeref Eroğlu haqqında məlumat verəcək. Bir vaxtlar olimpiya çempionluğuna ideal namizədlərdən sayılan Eroğlunun qarşısı azərbaycanlı güləşçi tərəfindən alındı. Veteran idmançı hazırda gənclər və idman nazirinin müşaviridir. Onun hobbisi musiqi, teatr və kitab oxumaqdır.\nƏkinçi ailəsinin güləşçi oğlu - “Ağlatmayın bu uşağı”\nŞeref Eroğlu 1975-ci il noyabrın 25-də Türkiyənin Qəhrəmanmaraş bölgəsində anadan olub. Əkinçiliklə məşğul olan ailənin 5 uşağından biridir. Güləş üzrə Türkiyə çempionları olmuş dayısı oğlanlarının uğuru onda da bu idman növünə maraq yaradıb.\nİlk addımlarını 1988-ci ildə atmağa başladı. Güləş Təhsil Mərkəzləri üçün Qəhramanmaraşda başlayan bölgə seçmələrində 4-cü olan Şeref Amasiyada keçiriləcək Türkiyə çempionatına aparılmayanda hay-küy saldı.\nMəşqçisi Osman Türk Şerefin gözyaşlarına dözə bilməyib, Amasiyaya göndərməyə qərar verdi. Burada da çempionata qəbul edilmədikdə ikinci dəfə qiyamət qopardı. 11 yaşlı uşağın güləşmək üçün özünü az qala parçalamasına dözə bilməyən Güləş Federasiyasının o dövrdəki prezidenti Esat Güçhan belə demişdi: “Ağlatmayın bu uşağı”. Bir sözlə, yarışa qatılan balaca pəhləvan ikinci yeri tutaraq Güləş Təhsil Mərkəzinə daxil oldu.\nMillidə ilk çıxış - dünya çempionluğu\n1990-cı ildə Macarıstanda keçirilən dünya çempionatında yunan-Roma güləşi üzrə Türkiyə millisinin heyətində ilk dəfə çıxış etdi. Bu yarış onun üçün çox yaddaqalan oldu. Çünki millinin tərkibində ilk dəfə çıxdığı yarışda dünya çempionluğunu yaşadı. O, orta məktəb və liseyi Sivas Pamukpınar Müəllim Liseyində başa vurdu. 1995-1999-cu illərdə Qazi Universitetinin Bədən Tərbiyəsi və İdman fakultəsində təhsilini artırdı.\nMedallarının sayı - Dünyanın ən yaxşı güləşçisi\nQəhrəmanımız karyerası ərzində 110 medal qazanıb. Qısa vaxt ərzində reytinqlərdə ön sıralarda olmağı bacarıb. Elə bunu 1996-cı ildə də sübut etdi. Həmin ildə Macarıstanda keçirilən Avropa çempionatında görüşlərinin birində rəqibinin kürəyini 64 saniyəyə yerə vurdu. Bununla da o, az vaxtda qələbə qazanan güləşçi kimi tarix yazmış oldu. 1997-1998-ci illərdə FİLA (Beynəlxalq Güləş Federasiyaları Assosiasiyası) tərəfindən dünyanın ən yaxşı və ən texniki güləşçisi seçildi. Bundan əlavə Ş.Eroğlu beş qat Avropa çempionu, dünya çempionu, 3 dəfə dünya üçüncüsüdür. İlk qələbəsindən 26 il sonra onun nəticələri araşdırıldıqda FİLA-nın ən çox xal toplamış güləşçilərindən biri seçilib.\nAzərbaycanlı Türkiyənin ümidini qırdı\nÖncə də dediyimiz kimi, o, Türkiyənin ən güclü güləşçilərindən biri sayılırdı. Hamza Yerlikayadan sonra olimpiadada növbəti qızıl medalı məhz onun qazanacağı düşünülürdü. Bir sözlə, o, Türkiyənin ən böyük ümidlərindən biri sayılırdı. Eroğlu bütün turnirlərin qızıl medalını muzeyinə əlavə edib. Tək əskik olan olimpiya qızılı idi. Elə onun da ən böyük arzusu bu titulu qazanmaq idi.\n2004-cü ildə Afinada keçirilən olimpiya oyununda finala qədər yüksələn Türkiyənin ən böyük ümidini azərbaycanlı güləşçi Fərid Mansurov qırdı. Belə ki, təmsilçimizlə birincilik uğrunda mübarizəyə qoşulan Eroğlu bu görüşdən məğlub ayrılaraq gümüş medal qazandı. Bundan öncəki görüşlərdə idmançımızı dəfələrlə məğlub etməyi, yolunu kəsməyi bacaran türk güləşçi bu dəfə o üstünlüyü əldə edə bilmədi. Eroğlunun Mansurova məğlubiyyətini türk xalqı gözləmirdi. Çünki onun nəticələri Mansurovdan qat-qat üstün idi. Şerefin o zaman 31 yaşı vardı. Güləş tarixində ad qoymuşdu. Fərid Mansurov isə 21 yaşlı əsgər idi.\nEroğlunun Fəridə məğlub olmasını türk məşqçilər həzm edə bilmirdi. Hətta oyun bitəndən sonra narazılıq da etmişdilər. Amma iş-işdən keçmişdi. Artıq qərar Fəridin lehinə verilmişdi, Eroğlu da gümüş medalla kifayətlənməli idi.\nBu yarışı Eroğlunun atası televizor vasitəsiylə izləyirmiş. Oğlunun məğlubiyyətindən sarsılan 63 yaşlı Hacı Eroğlu xəstəxanaya aparılıb.\nTürkiyənin tanınmış güləşçisi heç vaxt ümidini qırmırdı, növbəti yarışlarda təmsilçimizi udmaq fikrində idi. Ancaq elə oldu ki, heç birinin yolu bir daha döşək üzərində kəsişmədi.\nFərid Mansurovla görüşdən sonra Şeref Eroğlu Azərbaycan idmansevərlərinin də yaddaşına həkk olundu. Bakıda keçirilən Avropa çempionatı zamanı isə o, azərbaycanlı güləşsevərlərin qəlbinə də yol tapdı. Çünki çox ciddi zədə alan Fərid Mansurov sonradan belə bir açıqlama vermişdi ki, “mən xəstəxanada olduğum zaman yanıma ilk gələnlərdən biri də Şərəf Eroğlu oldu”.\nEroğluna bu ziyarətlə bağlı soruşulanda özünə yaraşan tərzdə cavab vermişdi:\n“Biz Fəridlə Afina olimpiadasının finalında qarşılaşmışdıq. Məğlubiyyətləri və qələbələri idmanın içərisində saxlamaq lazımdır. Fərid bizim çox yaxın dostumuzdu. Olimpiadanın finalında yenilsəm də, ondan öncə Mansurovu dəfələrlə məğlub etmişəm. Amma 2010-cu ildə Avropa çempionatında Bakıda olduğum zaman çox üzüldüm. Hər kəs doğma meydanda onun Avropa çempionu olacağını düşünürdü. Təəssüf ki, çənəsindən çox ciddi zədə aldı. Xəstəxanaya getdik. Orada atası, qohumları, yaxınları var idi. Bizi çaya qonaq etdilər, tanış olduq, söhbətləşdik. Çox üzüldüm, çünki heç bir idmançı qardaşımızın bu duruma düşməsini arzulamazdım. Bu gün Fəridin başına gələni sabah mən yaşaya bilərəm, o biri gün bir başqası. Qismət belə imiş. O, yenə dostumuzdu, mənim də keçmiş rəqibimdir”.\nƏn qəribəsi isə qardaş ölkənin bəzi mətbuat orqanlarının Fəridi gürcü güləşçi kimi təqdim etməsiydi. Bu da güman ki, onun Gürcüstanda yaşayan azərbaycanlılardan olduğu üçündür.\nPulsuz toy mərasimi təşkil edildi\nŞeref 2002-ci il oktyabrın 26-da Esra Ulukapı adlı bir xanımla ailə qurub. O dövrdə dünya çempionlarının toy mərasimlərini Gölbaşı təsislərində ödənişsiz olaraq təşkil etmək qərarı alan Gənclər və İdman Fondu, bu işi ilk olaraq Şərəf Eroğlunun toy mərasimini təşkil edərək başlamışdı. Toya bir çox məşhur adlar qatıldı. Bunlar sırasında Gənclər və İdman nazirliyinin baş direktoru Kamal Mutlu, Güləş Federasiyasının prezidenti Osman Şansal, milli komandanın baş məşqçisi Salih Bora da vardı. Dünya çempionunun bu evlilikdən İrəm və İnci adlı qızları var.\nİdman bitdikdən sonra...\n2008-ci ildə güləş karyerasını başa vurmağı qərara aldı. O, sonuncu dəfə Afinada keçirilən təsnifat mərhələsində iştirak etdi. Bundan sonra artıq yaşının keçdiyini bildirərək bir az da ailəsinə vaxt ayırmaq istədiyini dedi və idmançı karyerasına son qoydu.\nBundan sonra Eroğlu ABŞ-da gedərək xarici dil təhsili aldı. Hazırda gənclər və idman nazirinin müşaviridir. Eyni zamanda Türkiyə Milli Olimpiya Komitəsinin üzvü, mərkəzi Ankarada olan Çempionlar Güləş klubunun prezidentidir.\n1990-cı il - dünya çempionatı – Macarıstan – qızıl\n1991-ci il - dünya çempionatı – Kanada – gümüş\n1993-cü il - dünya çempionatı (gənclər arasında) – İspaniya – bürünc\n1992-ci il - dünya çempionatı (gənclər arasında) – Kolumbiya – qızıl\n1994-cü il - Avropa çempionatı – Yunanıstan – qızıl\n1996-cı il - Avropa çempionatı – Macarıstan – qızıl\n1998-ci il - Avropa çempionatı - Ukrayna – qızıl\n2001-ci il - Avropa çempionatı – Türkiyə– qızıl\n2002-ci il - Avropa çempionatı – Finlandiya – qızıl\n2003-cü il - Avropa çempionatı – Yuqoslaviya – qızıl\n2004-cü il - Olimpiya çempionatı – Yunanıstan, Afina – gümüş\n2006-cı il - Avropa çempionatı – Rusiya – bürünc


İtaliyada Covid-19 araşdırmasının nəticəsi çap edildi - Sensasiya » Qlobal.Az\nİtaliyada elm adamları koronavirusun Turin və Milanın çirkab sularında ötən ilin dekabr ayında mövcud olması qənaətinə gəldilər.\nQaynarinfo xəbər verir ki, bu haqda ölkənin Ali Səhiyyə İnstitutunun mütəxəssislərinin məlumatında deyilir. İnstitutun saytında verilən məlumata görə, 2019-cu ilin oktyabrından 2020-ci ilin fevralına qədər götürülmüş 40 çirkab sularının nümunəsini araşdırılıb.\nNəticədə 18 dekabr 2019-cu ildə Milanda və Turində və 29 yanvar 2020-ci ildə Boloniyada götürülmüş nümunələrdə koronavirus RNT aşkar edilib. Patogenlər eyni şəhərlərdə 2020-ci ilin yanvar və fevral aylarında götürülmüş nümunələrdə də tapılıb.\nSuyun keyfiyyəti və Sağlamlıq departamentinin direktoru Luka Lusentini vurğulayıb ki, bu, İtaliyanın şimalında koronavirusun çirkab sularından yayılması demək deyil. Bununla birlikdə, koronavirusun ölkə daxilində necə yayıldığını anlamaq üçün daha çox araşdırma tələb olunur.


Müqəddəs Kitaba əsasən Allaha necə dua etmək olar ▷ ➡ Online kəşf edin ▷ ➡\nMüqəddəs Kitaba görə Allaha necə dua etmək olar. biz lazımdır Allaha ibadət edərək imanla dua edin, günahlarımızı etiraf edərək öz sözlərimizdən istifadə edirik, minnətdar bir ürəklə və hər şeyi Allahın əlində verməklə.\n1 Müqəddəs Kitaba görə Allaha addım -addım necə dua etmək olar\n2 Müqəddəs Kitaba görə dua etməyin 7 yolu\n2.1 1. Allahın eşidəcəyinə inanın\n2.2 2. Allah haqqında yaxşı şeylər söyləməklə başlayın\n2.3 3. Öz sözlərinizlə Allahdan istəyin\n2.4 4. Günahlarınızı etiraf edin və bağışlanma diləyin\n2.5 5. Özünüzü Allahın əlinə verin\n2.6 6. Yaxşı şeylərə görə şükür edin\n2.7 7. "İsanın adı ilə" deyin\n3 Yalnız ehtiyacınız olduqda dua etməyin\n4 Nə vaxt namaz qılmaq\nMüqəddəs Kitaba görə Allaha addım -addım necə dua etmək olar\nDüzgün dua etməyin tək yolu yoxdur, ancaq İncil göstərir Allaha dua etməyi öyrədən 7 prinsip:\nİnanın ki, Allah dualarınızı eşidir.\nAllah haqqında yaxşı şeylər söyləyin.\nÖz sözlərinizdən istifadə edin.\nGünahlarınızı etiraf edin və bağışlanma diləyin.\nAllaha söylə ki, nə cavab versən ona güvənirsən.\nHəyatınızdakı yaxşı şeylər üçün təşəkkür etmək.\n"İsa adı ilə" deyərək dua edin.\nMüqəddəs Kitaba görə dua etməyin 7 yolu\n1. Allahın eşidəcəyinə inanın\nAllahın eşidəcəyinə inanın\nBaşlamadan əvvəl bunu xatırlayın Allah bizi sevir və bütün dualarımızı eşidir. Bütün gücə sahibdir və bizim üçün ən yaxşısını istəyir. Dua edərkən buna inanmalıyıq. Kim iman gətirsə, Allahın cavabını görər.\nİsaya cavab verərək onlara dedi: "Sizə doğrusunu deyirəm ki, əgər imanınız varsa və şübhə etmirsinizsə, bunu yalnız əncir ağacından etməyəcəksiniz, həm də bu dağa:" Düşün və dənizdə uzanın "desəniz , ediləcək.\nİnanaraq namazda nə istəsəniz alacaqsınız.\nMatta 21: 21-22\n2. Allah haqqında yaxşı şeylər söyləməklə başlayın\nAllah haqqında yaxşı şeylər söyləməklə başlayın\nSadə bir şəkildə, Uca Tanrı olduğunu tanıdığınızı söyləyin, kral olduğunu və hər şeyin ondan asılı olduğunu. Bu Allaha ibadət etməkdir. Məsələn:\nYa Rəbb, sən kralsan.\nAta, sən yaxşısan.\nAllahım, sənə pərəstiş edirəm, çünki sən bütün kainatı idarə edirsən.\nİlahi, sən böyük və güclüsən.\n3. Öz sözlərinizlə Allahdan istəyin\nÖz sözlərinizlə Allahdan soruşun\nYadda saxladığınız düsturlardan və cümlələrdən istifadə etməyin. Allaha istəklərinizi iman və sadəliklə edin. Bizi tanıyır və olduğumuz üçün sevir, çətinliklə danışsaq heyran qalmayacaq. Ona hisslərinizi söyləyin. Onunla danışın. Öz sözlərinizlə Allaha deyə biləcəyiniz bəzi şeylər:\nİş tapmağımda kömək edin.\nAtam xəstə bacımı sağaldır.\nAllahım, niyə bu qədər kədərliyəm? Mənim sənə ehtiyacım var.\nYa Rəbb, imtahandan keçməliyəm, kömək et.\nBaba, indi mənim vəziyyətim necə olacaq? Mənə kömək edin.\n4. Günahlarınızı etiraf edin və bağışlanma diləyin\nGünahlarınızı etiraf edin və bağışlanma diləyin\nAllah qarşısında şəffaf olun. Onsuz da hər şeyi bilir, amma tövbə edən qəlbini eşitmək istəyir. Nə etdiyinizi Allaha deyin və bağışlanma diləyin. Məsələn:\nYalan dedim. Bağışlayın cənab !.\nYa Rəbb, bağışlanmağına ehtiyacım var. Testdə kopyaladım.\nAta, pis şeylər düşündüm, məni bağışla.\nAllahım, yenə uğursuz oldum, günahımı bağışla.\n5. Özünüzü Allahın əlinə verin\nÖzünüzü Allahın əlinə verin\nİsa bizə "Sənin iradən yerinə yetir" deməyi öyrətdi. Bu o deməkdir ki, duanızda Allahın nəzarətdə olduğunu qəbul etməyiniz vacibdir. Məsələn deyin:\nYa Rəbb, bunların baş verməsini istəyirəm, amma bilirəm ki, Sən Allahsan və mənim üçün ən yaxşısını bilirsən.\nBuna ehtiyacım var, ya Rəbb, amma ən yaxşı düşündüyünü et. Mən sənə inanıram.\nCavab üçün ümidsizəm, ya Rəbb. Ancaq belə olmasa belə, bilirəm ki, məni sevirsən və daha yaxşı bir şey gələcək.\nAta, səndən istədiklərim mənim üçün ən yaxşısı deyilsə, qoy istədiyin kimi olsun\n6. Yaxşı şeylərə görə şükür edin\nYaxşı şeylər üçün şükür edin\nDua yalnız Allahdan istəmək deyil. Həmişə Allahın sizin üçün etdiklərinə görə dua edərək şükür etmək yaxşıdır. Yaxşı şeyləri düşünün və Allaha şükür edin.\nHər şeydə şükür edin, çünki bu, Allahın Məsih İsada sizin üçün iradəsidir.\n1 Saloniklilərə 5:18\n7. "İsanın adı ilə" deyin\nİsa adı ilə deyin\nSehrli bir düstur deyil, amma Namazınızı "İsa adı ilə" bitirmək, Ataya inamla dua edə biləcəyimizin İsanın sayəsində olduğunu xatırlamağa kömək edə bilər. İsa bizə hər şeyi Onun adı ilə istəməyi öyrətdi. Sonda belə olmaq lazım deyil. Ancaq unutmayın: Allahın eşitdiyi dua yalnız İsa sayəsində mümkündür.\nYalnız ehtiyacınız olduqda dua etməyin\nNamaz arada bir, ancaq çətin anlarda baş verən bir şey olmamalıdır. Ümumiyyətlə güclü dualar dua həyat tərzindən gəlir. Buna görə hər gün Allaha dua edin. Gündə çox dəfə. Allahla danış. Səninlə vaxt keçirmək istəyir. İnancınız artacaq və həyatınız dəyişəcək.\nDaha yaxşı dua etmək istəyirsinizsə, Allahdan istəyin. İncil deyir Allahdan bizə dua etməyi öyrətməsini istəyə bilərik və O cavab verir. Allaha dua edərək deyin: Ya Rəbb, necə dua etməliyəm?\nRuh eyni zamanda zəifliyimizdə bizə kömək edir; Uyğun olaraq nə istədiyimizi bilmirik, amma Ruhun özü bizə sözlə söyləməyəcək inilti ilə şəfaət edir.\nRomalılara 8: 26\nRəbbin duasını oxuyun, məsələn Allahdan İsa kimi daha çox dua etməyinizə kömək diləyin. Bunu təkrarlamaq üçün bir düstur olaraq deyil, Allahla necə danışacağınıza bir nümunə olaraq istifadə edin:\nCənnətdə olan atamız! Adın müqəddəs olsun. Sənin Padşahlığın gəlsin; Sənin iradən göydə olduğu kimi yerdə də yerinə yetirilsin. Gündəlik çörəyimizi bu gün bizə ver. Borclularımızı bağışladığımız kimi, borclarımızı da bağışla. Sınağa düşməyək, bizi pisliklərdən xilas edək, çünki əbədi olaraq səltənət, güc və şöhrət sənindir. Amin ".\nBir çox fərqli şəkildə dua edə bilərik, namaz qılmaqla bağlı heç bir sərt qaydalar yoxdur. Dua etmək Allahla danışmaqdır. Dua eşitmək üçün gözəl və ya uzun olmaq lazım deyil.\nNə vaxt namaz qılmaq\nMüqəddəs Kitabda deyilir hər zaman dua etməliyik. Allah harada olmağımızdan asılı olmayaraq dualarımızı eşidir. Amma həm də Allahla tək dua etmək üçün vaxt ayırmaq yaxşıdır. Bir dostla diqqəti yayındırmadan daha səmimi söhbət etmək kimidir. İsa həmişə dua etmək üçün tək vaxt tapmağa çalışırdı.\nDayanmadan dua edin.\n1 Saloniklilərə 5:17\nAncaq kimsəsiz yerlərə çəkilib dua etdi.\nBiz edə bilərik tək və ya qrup halında dua edin. Ən başlıcası, başqalarının düşündükləri deyil, Allahla əlaqələrdir. Təəssürat yaratmaq üçün bir hərəkət deyil, bir hərəkətdir Allahla səmimi söhbət. Bir şeyi gerçəkləşdirmək üçün sehrli sözlərin davamlı təkrarlanması da deyil. Allaha dualarımızı təkrarlaya bilərik, amma namazın qılınmasına icazə verməməliyik perorasiya cəfəngiyat.\nNamaz qılarkən münafiqlər kimi olmayın; çünki insanlar görmələri üçün sinaqoqlarda və küçə künclərində ayaq üstə duraraq dua etməyi sevirlər; Sizə and içirəm ki, artıq mükafatlarını alıblar.\nAmma siz dua edərkən otağınıza girin və qapını bağlayın, gizli olan Atanıza dua edin; Gizli görən Atanız səni camaat qarşısında mükafatlandıracaq.\nDua edərək, danışdıqları zaman eşidiləcəklərini düşünən başqa millətlər kimi boş -boş təkrarlamayın.\nBuna görə də onlar kimi olmayın; çünki Atanız ondan soruşmadan əvvəl nəyin lazım olduğunu bilir.\nMatta 6: 5-8\nBu oldu! Ümid edirik ki, bu məqalə başa düşməyinizə kömək edəcək Müqəddəs Kitaba görə Allaha necə dua etmək olar. İndi bilmək istəyirsənsə İsa bizə dua etməyi necə öyrətdi, gəzməyə davam edin Discover.online.\nBir əlaqənin sonunu necə atmaq olar


Günəş şüaları ilə nurlanmış ağ evim...\n27 il sürən həsrət bitir\nAğdam deyəndə ağlıma ilk gələn atamın illərdir yorulmadan mənə danışdığı xatirələrdir. Məhz bu xatirələr sayəsində torpağına ayaq basmadığım yurdumu dərin məhəbbətlə sevirəm. Çox şükür ki, artıq Ağdamı təkcə xatirələrdə yox, gözümlə də görə biləcəyəm. 27 illik həsrətə son qoyulur, 20 noyabrda bu yurd yerimiz də Vətənə qovuşur...\nAğdam rayonu 1930-cu ildə təşkil edilib. Sahəsi 1150 kvadrat km olan rayonun relyefi əsasən düzənlik, qismən dağlıqdır. Ağdam rayonu Azərbaycanın qədim, füsunkar təbiətli torpağı olan Qarabağın mərkəzində -\nQarabağ dağ silsiləsinin şimal-şərq ətəklərində, Kür-Araz ovalığının qərbində yerləşir. Ərazisində Xaçın və Qarqara çayları axır.\nAğdam adının mənşəyi haqqında müxtəlif fikirlər vardır. Bəzi mənbələrə görə, “Ağdam” sözü qədim türk dilində “kiçik qala” deməkdir. Bu versiyaya görə, uzaq keçmişdə bu ərazidə yaşamış türkdilli qəbilələr özlərini müdafiə etmək üçün əsasən kiçik qalalar tikirdilər. Zaman keçdikcə bu şəhərin adının mənası dəyişib. XVIII əsrin birinci yarısında Qarabağ xanlığının yaradıcısı Pənahəli xan bu şəhərdə özü üçün ağ daşdan imarət tikdirmək barədə əmr verib. Həmin imarət uzun müddət ətraf kəndlərin sakinləri üçün bir növ oriyentirə çevrilib. Bu mənada “Ağdam” günəş şüaları ilə nurlanmış işıqlı, ağ ev deməkdir.\nAğdam rayonunda tariximizin şahidi olan çox sayda memarlıq abidəsi vardı. Ərazisində əhəngdaşı yataqlarının olması Ağdamda memarlığın inkişafına və yönünə həlledici təsir göstərib. Ağdam şəhərinin şimal-qərbindəki Xındırıstan kəndində yerləşən Üzərliktəpə abidəsi, Xaçındərbənd kəndindəki Qutlu Musa oğlu günbəzi (1314-cü il), Salahlı-Kəngərli kəndindəki türbə və daş abidələri (XIV əsr), Papravənd kəndindəki Xanoğlu türbəsi (XVII əsr), türbələr və məscid (XVIII əsr), Qarabağ xanı Pənahəli və onun nəslinin Ağdam şəhərindəki imarəti (XVIII əsr), Şahbulaq qalası və s. memarlıq abidələri Ağdamın keçmişinin qaranlıqlarına işıq saçaraq dünənindən bu gününə soraq verir.\n1986-cı il iyul ayının 26-da açılan Çay evinin müəllifi 1984-1988-ci illərdə Ağdamda baş memar işləyən Naiq Səmədov olub. Çay evi akademik Xudu Məmmədovun ideyası ilə inşa edilib. Ağdam işğal edilən zaman Çay evi tamamilə dağıdılıb. 2015-ci il mayın 10-da Ağdam rayonunun Quzanlı qəsəbəsində Çay evinin bənzəri tikilib.\nAğdam bölgəsinin daş plastikası tarixi baxımdan çox zəngindir. Onun ən qədim nümunələri 1973-cü ildə rayonun Boyəhmədli kəndində aşkar edilib. Bunlar daşdan yonulmuş antropomorf (insanabənzər) fiqurlar və xatirə xarakterli qəbirüstü daşlardır. Azərbaycan ərazisində bu cür abidələrin mövcudluğu barədə məlumatlara orta əsr bədii ədəbiyyatında, tarixi salnamələrdə və səyyahların qeydlərində də rast gəlinir.\nMəscid memar Kərbəlayı Səfixan Qarabaği tərəfindən 1868-1870-ci illərdə tikilib. Ağdam Cümə məscidinin ibadət salonunun planının əsasını ortasında dörd sütun olan ənənəvi kvadrat forma təşkil edir. Kvadratın şərq və qərb tərəflərinin hər birində qurulmuş üç dərin taxça sırası salonun sahəsini genişləndirərək ona düzbucaqlı forma verib. İbadət salonunun cənub divarının ortasında uca mehrab tağçası quraşdırılıb. Sadə bəzəkli mehrab tağçasının üzərindəki kitabədə dekor ustasının adı (mərhum Kərbəlayı Nəqqaş Təbrizinin oğlu ustad Məhəmməd Nəqqaş Təbrizi) və təmir tarixi (hicri 1331, miladi 1913-cü il) yazılıb.\nMemar Kərbəlayı Səfixan Qarabaği orta əsr Azərbaycan memarlığında geniş yayılmış qoşa minarəli Cümə məscidləri ənənəsini davam etdirərək Ağdam məscidində öz dövrünün tələblərinə və Qarabağın memarlıq-inşaat təcrübəsinə uyğun özünəməxsus məscid obrazı yaratmışdır.\n1983-cü il noyabr ayında fəaliyyətə başlayan Ağdam Çörək muzeyi dünyada ikinci, SSRİ-də isə birinci və yeganə çörək muzeyi idi. Bu muzeydə toplanan eksponatlar arasında daşlaşmış qədim taxıl nümunələri, nadir dənli bitki növləri, taxılçılığın inkişafına aid çoxsaylı qiymətli kitablar, əlyazmalar və başqa materiallar, qədim əkinçilik alətləri-xış, adi və dişli oraq, taxıldöyən vərdənə, əldəyirmanı və başqa alətlər mövcud olub.\nMuzeyin özünün çox maraqlı tarixçəsi var. Belə ki, şəhərin tam mərkəzində xarabaya çevrilmiş köhnə bir dəyirman olub. Müharibənin ağır illərində bu dəyirman Ağdamın yeganə çörək təknəsinə çevrildiyindən ora müqəddəs bir məkan kimi baxır, ona toxunmağı yolverilməz hesab edirdilər. Sonradan bu dəyirmanın Çörək muzeyi kimi fəaliyyət göstərməsi ideyasını hamı bəyəndi. Məşhur seleksiyaçı alim, akademik İmam Mustafayev muzeyin eksponatlarını şəxsi taxıl kolleksiyası hesabına zənginləşdirib. Yüzə qədər xalqın çörək nümunələri əldə edilmişdi. Leninqrad blokadasının iştirakçısı olmuş bir rus qadını muzeyin sorağını eşidəndə ölüm həddində belə yeməyib saxladığı, kömürləşmiş yüz əlli qramlıq çörək payını gətirib muzeyə vermişdi. Kosmonavt şəhərciyindən çörək nümunələri göndərilmişdi. Muzeyə qısa müddətdə iki minə yaxın taxıl nümunəsi toplanmışdı.\n1992-ci il avqustun 12-də ermənilərin atdığı “Qrad” mərmisi Ağdam Çörək muzeyinin fəaliyyətinə son qoydu.\nXVIII - XIX əsrlərə aid Pənahəli xanın məqbərəsi Ağdam rayonunda İmarət qəbiristanlığında yerləşir. Türbənin yanında ona oxşar başqa bir türbə də var. Bu türbə isə Pənahəli xanın oğlu, Qarabağ xanı İbrahimxəlil xana məxsusdur. Pənahəli xanın türbəsinin bir giriş qapısı var. Giriş qapısı tağvari quruluşa malikdir. Türbə isə çoxbucaqlı konusvari plan quruluşuna malikdir. Türbənin içərisində mərhumun qəbri yerləşir. Türbələrin önündə həmçinin, Xurşudbanu Natəvanın büstü qoyulub.\nAğdam rayonunun Xaçın Türbətli kəndində Elxanilər dövrünə aid xatirə memarlığının dəyərli bir abidəsi qalıb. Xalq arasında “Sarı Musa türbəsi” adlanan bu abidənin interyerində, giriş qapısının üstündəki kitabəsində bildirilir: “Ulu Allahın rəhminə möhtac, mərhum Qutlu Xacə Musa oğlunun bu imarəti ustad Şahbənzərin əməlidir”. Bu daş kitabəyə görə türbənin inşası 15 iyul 1314-cü ildə tamamlanıb. Görünür, Azərbaycanın o dövrdəki Xaçın vilayətinin nüfuzlu şəxsi olmuş Qutlu Xacə Musa oğlunun məzarı üstündə ucaldılmış türbə ziyarət kimi məşhurlaşıb, həmin ərazidə mövcud olan kənd Xaçın Türbətli adlandırılıb. Qutlu Xacə Musa oğlu türbəsi Azərbaycanın qülləvarı türbələri üçün səciyyəvi olan dinamik həcm kompozisiyasına malikdir. Ancaq bu abidənin istər inşaat texnikasında, istərsə də detallarının bədii-plastik həllində Aran memarlığının, özəlliklə də Qarabağ memarlığının fərqli xüsusiyyətləri əks olunub. Qutlu Xacə Musa oğlu türbəsinin alt sərdabə və üst kameradan ibarət ikiqatlı quruluşu var.\nPənahəli xan imarəti adı ilə tanınan abidə Ağdam şəhəri yaxınlığında olub, dağınıq şəkildə dövrümüzə gəlib çatmış iki binadan ibarətdir. Çox güman ki, ilkin çağında bu kompleksə daha çox bina daxil imiş. Bu kompleks Pənahəli xanın 1738-ci ildə Xorasandan - Nadir şahın xidmətindən uzaqlaşıb Qarabağda xanlıq quruculuğuna başladığı ilk illərdə inşa edilib. İmarətin bir-birinə perpendikulyar şəkildə inşa edilmiş binaları dəbdəbəli xan iqamətgahı olmayıb, XVIII əsrin Qarabağ bölgəsi zənginlərinin yaşayış evləri kimidir. Bu evlər baş fasadları ilə həyətə açılırmış.\nİmarətin nisbətən böyük ölçülü əsas binası planda bir qədər mürəkkəb konfiqurasiyalı olub, müxtəlif ölçülü otaqlardan ibarətdir. Bu birmərtəbəli evdə eyvanlı salon mərkəzi mövqe tutur. Eyvanlı salona yanlardan sərbəst girişləri olan iki otaqdan ibarət həcmlər birləşib. Otaqlar tağbəndlə örtülüdür. XVIII əsrin maraqlı yaşayış evi olan bu binanın uzunluğu 16 metri keçən baş fasadı Azərbaycan yaşayış evləri ənənəsinə uyğun cənuba yönəlib.\nİmarətin ikinci binası planda uzunsov düzbucaq formada olub, iki otaqdan ibarətdir. Giriş qapısı və pəncərələri həyətə -şərqə yönəlmiş bu otaqlar da daş memarlığına xas olan tağbəndlərlə örtülüdür.\nŞahbulaq saray kompleksi əsasən yaşayış evlərindən, bazar, hamam və məsciddən ibarət idi. Qarabağ xanlarının yay iqamətgahlarından biri olan saray kompleksi 1751-1752-ci illərdə inşa edilib. Kompleksin mühafizə divarları yaxınlığında Xan sarayı yerləşirdi. Düzbucaqlı formada tikilən kompleksin ətrafı mühafizə divarları, dairəvi və yarımsilindrik formalı nəzarətçi qüllələri ilə əhatə olunmuşdu. Divarların hündürlüyü 7 metr, qüllələrin hündürlüyü 8,5 metr idi. Şahbulaq saray kompleksinin yaxınlığında kiçik ibadət zalından və küləfirəngidən ibarət çox da böyük olmayan bir məscid də inşa edilmişdi. Şahbulaq saray kompleksi 1993-cü ildə ermənilər tərəfindən işğal edildikdən sonra kompleksin daxilindəki məscid, hamam, Xan sarayı və bəzi yaşayış evləri sökülüb dağıdılıb. Yalnız kompleksin mühafizə divarları qalıb.\nXanəndəliklə şairliyin vəhdəti


Snayperlə 89 ermənini öldürən “Əjdaha” ləqəbli kəşfiyyatçımız | 1news.az | Xəbərlər\n30 Noyabr saat 12:30 ~ 3 dəqiqəlik oxu 5300\n"Şəhid olsam kəndin girəcəyində adıma bir bulaq düzəldərsiz, amma suyu daim gəlsin".\n1news.az xəbər verir ki, bu sözlər İkinci Qarabağ müharibəsində qəhrəmancasına şəhid olan Rüfət Məmmədliyə aiddir. 89 ermənini məhv edən şəhidimiz yaralı olan zaman xalası oğlu Rafaelə mesaj yazaraq son arzusunu çatdırıb...\n2016-cı ilin mayın 14-də "ən yaxşı kəşfiyyatçı snayper" adı uğurunda keçirilən yarışda birinici yerə layiq görülüb və fəxri fərmanla təltif edilib. Həmin il Türkiyədə 1 aylıq kursda iştirak edib və kursu nailiyyətlərlə başa vurub.\nRüfət Məmmədli 2016-cı ilin Aprel döyüşlərində də iştirak edib. Döyüşlərdə göstərdiyi şücaətə görə bir il sonra ona kiçik gizir rütbəsi verilib. 2017-ci ilin may ayında keçirilən "ən yaxşı kəşfiyyatçı snayper" adı uğurunda yarışda birinci yerə layiq görülüb. O, yenə fəxri fərmanla təltif edilib.\nTorpaq uğurunda canından keçən Rüfətin 2 azyaşlı övladı Vətənə əmanət qaldı...\nDöyüş yoldaşlarının sözlərinə görə, Rüfət İkinci Qarabağ Müharibəsində 89 erməni əsgər və zabitini öldürüb və ona "Əjdaha" ləqəbi verilib. Bildirilir ki, o, Şuşada düşmənə məxsus hərbi avtomobillərin sürücülərini snayperlə məhv edib. Hətta döyüşlərdə Ermənistan silahlı qüvvələrinin yüksək rütbəli zabitlərini də öldürüb. Qeyd edilir ki, Məmmədli döyüş zamanı təkbaşına düşmən postuna daxil olaraq onları məhv edib.\nRüfət artıq aramızda yoxdur, onun isə son bir arzusunu biz heç vaxt unutmayacağıq. Doğulub boya-başa çatdığı kəndində onun adına daim suyu gələn bir bulaq... İnşallah tezliklə cənnətdə arzuna çatarsan, cənab gizir!


“Sumqayıt” FK Premyer Liqanın ilk turunda AZAL-la heç-heçə etdi\n"Sumqayıt" - AZAL 2:2\n04 avqust 2012. Saat 18:30. Mehdi Hüseynzadə adına stadion. 2400 tamaşaçı\nBaş hakimin köməkçiləri: Yaşar Abbasov, Mübariz Haşımov\nSarı vərəqələr: Uğur Pamuk, 62 (rəqibi əllə tutduğuna görə); Slavik Alxasov, 76 (əllə tutduğuna görə); Emin Cəfərquliyev, 90+3 (bilərəkdən əllə oyun) // Artur Patras, 34 (simulyasiya); Zohair Benouahi, 80 (hakimə etiraz)\nQollar: Orxan Əliyev, 44; Fərcad-Azad Pərdis, 55 // Cavid Tağıyev, 12; Zohair Benouahi, 67\n2.Atam Məhəmməd Əli\n(9. Orxan Əliyev, dəq.37)\n(17. Emin Cəfərquliyev, dəq.72)\n22. Slavik Alxasov\n(21. Məhəmməd Mirzəbəyov, dəq.68)\n2. Juan Fransisko\n4. Ailton Jose Junior\n15. Oskars Klyeva\n(37. Andrius Veliçka, dəq.63)\n16. Junior Nildo\n(17. Viktor İqbekoyi, dəq.84)\n20. Branislav Arseniyeviç\n28. Artur Patras\n(99. Orxan Həsənov, dəq.60)\n8. Elman Taqayev\n10. Tərlan Xəlilov\nMəşqçi: Şakir Qəribov\nBu gün XXI Azərbaycan çempionatın start verildi. “Sumqayıt” Futbol Klubu Mehdi Hüseynzadə adına Sumqayıt şəhər stadionunda AZAL-ı qəbul edirdi. Əvvəlcə ötən mövsüm hər iki komanda arasında keçirilmiş oyunlara qısaca da olsun nəzər salaq.\n"Sumqayıt" FK ilk qələbəsini AZAL üzərində qazanmışdı\n"Sumqayıt" Futbol Klubu 2011/2012 mövsümündə ilk qələbəsini məhz AZAL üzərində qazanmışdı. 30 oktyabr 2011-ci ildə, Mehdi Hüseynzadə adına Sumqayıt şəhər stadionunda baş tutan görüşdə Bernhard Raabın yetirmələri 2:1 hesabı ilə qalib gəlmişdi. Komandamızdan qolları Samir Abdulov və Eldar Məmmədov vurmuşdu.\n"Sumqayıt" FK Premyer Liqanın ilkin mərhələsinin son oyununu da AZAL-a qarşı keçirib. 7 mart 2012-ci ildə "AZAL Arena"da baş tutan görüşdə "təyyarəçilər" 6:3 hesabı ilə qələbə qazanmışdı. Meydan sahiblərindən Tales Şütz (2 qol), Zohair Benouahi (2 qol), Branislav Arsenijeviç və Tərlan Xəlilov fərqlənmişdi. "Sumqayıt"dan isə Orxan Əliyev, Uğur Pamuk, və Emin Mustafayev qol sevinci yaşamışdı.\n"Sumqayıt" və AZAL 2011/2012 mövsümündə 2-ci "altılıq"da mübarizə apardığı üçün final mərhələsində daha iki dəfə üz-üzə gəlib. Bu mərhələdəki ilk qarşılaşma 8 aprel 2012-ci ildə tarixində "AZAL Arena" keçirilmiş və qalib müəyyənləşməmişdi (1:1).\nBerhnard Raabın yetirmələri 2011/2012 mövsümündə son qələbəsini də məhz AZAL üzərində qazanmışdı. 6 may 2012-ci il tarixində "Dalğa Arena"da baş tutan görüşdə komandamız minimal hesablı qələbəni bayram etmişdi. Yeganə qolun müəllifi isə Orxan Həsənov olmuşdu.\nSamir Abasov və Cahangir Həsənzadə çempionatı açıq elan etdi\n"Sumqayıt" - AZAL görüşü mövsümün ilk oyunu olduğu üçün hər iki komandanın kapitanı Samir Abasov və Cahangir Həsənzadə Dövlət Himninin sədaları altında Azərbaycan Respublikasının Dövlət Bayrağını qaldırdı. Start fitindən əvvəl isə “Sumqayıt” Futbol Klubunun üzvləri azarkeşlərə kiçik hədiyyə ərmağan etdi. Xüsusi hazırlanmış toplar azarkeşlərə tərəf vuruldu.\nQeyd edək ki, oyundan əvvəl “Sumqayıt” FK-nun rəsmi fanklubu şəhərdə avtoyürüş də təşkil etmişdi.\nBundan başqa, FIFA U-17 qadınlararası dünya çempionatı Azərbaycan 2012-nin rəsmi maskotu Top Top xanım və çempionatın rəsmi dostu seçilmiş müğənni Çingiz Mustafayev fasilə zamanı meydana çıxaraq öz “məharətləri”ni nümayiş etdirdi.\nQələbə hesabını qoruya bilmədik\nQarşılaşmada ilk təhlükəli vəziyyət qolla nəticələndi. 12-ci dəqiqədə Cavid Tağıyev “aşırma” zərbəsi ilə hesabı açdı. Lakin görüşün 37-ci dəqiqəsində Məhəmməd Əli Atamı əvəzləyərək meydana daxil olan Orxan Əliyev hesabı bərabərləşdirməyə müvəffəq oldu. 16 yaşlı forvard 44-cü dəqiqədə Ruslan Qurbanovun sağ cinahdan ötürməsini başla tora qovuşdurdu.\nİkinci hissəyə sürətli başlayan “Sumqayıt” 55-ci dəqiqədə hesabda irəli çıxdı. Ceyhun Sultanovun yerinə yetirdiyi cərimə zərbəsindən sonra Pərdis Fərcad-Azad topu qəbul edərək Cahangir Həsənzadədən sıyrılaraq "yuvarlaq meşin"i tora qovuşdurdu. Lakin komandamız qələbə hesabını qoruya bilmədi.\nQarşılaşmanın 67-ci dəqiqəsində Zohair Benouahi topu qapının uzaq “doqquzluğ”una sancaraq oyunun hesabını rəsmiləşdirdi.\nBernhard Raab ("Sumqayıt" FK-nun baş məşqçisi): "AZAL oyun baxımından bizdən güclü idi. Komandam yaxşı mübarizə apardı. Bəxtimiz gətirmədi ki, iki futbolçumuzu əvəz etmək məcburiyyətində qaldıq. Bununla da oyun sistemimiz pozuldu. İlk oyunda bir xal qazana bildik. Komandamdan razıyam".\nŞakir Qəribov (AZAL-ın məşqçisi): "Hər iki komandanı bir xal qazanması münasibəti ilə təbrik edirəm. Biz qol imkanlarından yaxşı istifadə edə bilmədik. Müdafiəçilərimiz kobud səhvlər buraxdılar. Hesabda geri olmağımıza baxmayaraq, bərabərlik qolunu vura bildik. Amma komandadan razıyam. Heyətdə 18 nəfər dəyişiklik olub. Bu futbolçular heç 20 gün deyil bir yerdədilər. Gələn oyunlardea səhvlər buraxmamağa çalışacağıq".\nKomanda: Əsas komanda


Bugün 2020-07-09 16:29\nAzərbaycan bu gün dünya miqyasında çox böyük hörmətə layiq olan ölkə kimi tanınır. Bizim beynəlxalq nüfuzumuz artır. Mən bunu dəfələrlə qeyd edirəm və bu, sadəcə olaraq sözdə deyil. Beynəlxalq təşkilatların Ermənistan-Azərbaycan Dağlıq Qarabağ münaqişəsi ilə bağlı bizim mövqeyimizi əks etdirən bir çox qərar və qətnamələri olub\nİkitərəfli sazişlərimizdə bu məsələ bizim mövqeyimizi əks etdirərək öz həllini tapıb. Avropa İttifaqı ilə tərəfdaşlıq prioritetləri sənədinin imzalanması çox əlamətdar hadisə idi. Bu sənəddə göstərilir ki, Azərbaycanın ərazi bütövlüyü, suverenliyi, sərhədlərinin toxunulmazlığı dəstəklənir. NATO-nun Zirvə görüşündə ərazi bütövlüyümüzlə bağlı çox önəmli məsələ öz əksini tapıbdır. İkitərəfli imzalanmış sənədlərdə daim bizim mövqeyimiz öz əksini tapır.\nAZƏRTAC xəbər verir ki, "İlham Əliyev. İnkişaf - məqsədimizdir" çoxcildliyinin yenicə çapdan çıxmış 91-ci kitabında yer alan bu fikirləri dövlətimizin başçısı Milli Olimpiya Komitəsində 2018-ci ilin idman yekunlarına həsr olunan mərasimdəki nitqində söyləyib.\nKateqoriya : TƏDQİQATLAR Baxış sayı : 397\nIX Azərbaycan-Rusiya Regionlararası...\nPakistan Senatının sədri: "Dağlıq Q...\nMüdafiə Nazirliyində ilin yekunları...\nMehriban Əliyeva: Xalqımızın həmrəy...


Göydə uçuşan notalar\nMahmud Əhmədinejat və İlham Əliyev\nİran-Azərbaycan münasibətlərində sualların sayı azalmır. Xəbər verildiyi kimi, oktyabrın 19-da Biləsuvar rayonunda Azərbaycan-İran sərhədinin pozulması qeydə alınıb. Dövlət sərhədindən 1200 metr məsafədə Azərbaycan ərazisinə irəliləyən hərbi geyimli sərhəd pozucusu aşkarlanıb, sərhəd naryadına hücum etdikdə ona qarşı silah tətbiq olunub. O, aldığı güllə yarasından xəstəxanada ölüb. Ölümlə nəticələnən budəfəki olay iki ölkə arasında növbəti nota «mübadiləsinə» səbəb olub.\nTEHRANIN NOTASI: ƏSGƏRİ NİYƏ ÖLDÜRDÜZ?\nHadisədən bir gün sonra Azərbaycanın İrandakı səfiri Cavanşir Axundov İranın Xarici İşlər Nazirliyinə çağırılıb. Səfirə Azərbaycan-İran sərhədindəki silahlı insidentlə bağlı rəsmi etiraz notası təqdim olunub. Nota ittiham dolu cümlələrlə boldur:\n«Azərbaycanın sərhəd qüvvələrinin beynəlxalq qaydalara, iki ölkə arasındakı qarşılıqlı razılaşmalara və dinc yanaşı yaşamaq üsuluna zidd davranıb». Notada Azərbaycan hökumətindən iranlı əsgərin öldürülməsində təqsirli bilinənlərin cəzalandırılması istənilib.\nİranın notasının ruhundan görünür ki, iranlı əsgər bilərəkdən sərhədi keçməyib. Belə isə necə olub ki, günün günorta çağı iranlı əsgər Azərbaycanın içərilərinə doğru 1 kilometrdən çox irəliləyib? Əlbəttə, bu, araşdırma predmetidir və çox güman ki, yaxın günlərdə Azərbaycan XİN Tehranın notasına cavab göndərəcək. Son olay sərhəddəki durumun gərgin olduğuna işarədir.\nİran-Azərbaycan sərhədindən keçirilən narkotik maddələrin miqdarı hər gecə-gün artır. Azərbaycan rəsmilərinin sözlərindən bu qənaətə gəlmək olar ki, ələ keçirilən narkotik maddələr sərhəddən keçirilənin cüzi hissəsidir.\nBu yerdə növbəti sual yaranır: İranda narkotik maddələrin saxlanılmasına və daşınmasına görə vətəndaşlara ən ağır cəza nəzərdə tutularkən, necə olur ki, Azərbaycanla sərhədi nəzarət altında saxlaya bilmirlər? Sanki İrandakı müəyyən qüvvələr zəhərli maddələrin Azərbaycana keçirilməsində maraqlıdırlar.\nBAKININ NOTASI: DÖVLƏT BAŞÇISI İLƏ XALQIMIZI NİYƏ TƏHQİR EDİRSİZ?\nBir-birini dost adlandıran iki dövlət bir-birinə sərt notalar ünvanlamağa öyrəşiblər. Bir neçə ay öncə də Bakı Tehrana nota göndərmişdi. İran ordusunun Baş Qərargah rəisi Firuzabadi Azərbaycan hakimiyyəti və xalqı haqqında aşağılayıcı sözlər işlətmişdi. Bundan sonra Azərbaycan XİN Tehrana etiraz notası göndərdi. Tehran Bakını çox gözlətmədi. Notaya cavab verildi, sadəcə Azərbaycan XİN sənədi açıqlamağı lazım bilmədi.\nFiruzabadinin sözləri İranın özündə də qəribə reaksiyalar doğurdu. İranın Xarici İşlər naziri Əli Əkbər Salehi Baş Qərargah rəisinin Azərbaycan əleyhinə heç nə demədiyini vurğuladı: «Son vaxtlar KİV-də dərc olunan bəyanatlar əsassızdır və bu iddiaları irəli sürənlər tamamilə başqa məqsədlərə xidmət edə bilərlər». İran parlamentinin sədri isə əksinə Firuzabadinin sözlərinə işarə edərək rəsmi şəxslərin bəyanat verərkən diqqətli olmalarının vacibliyini bildirdi.\nAzərbaycan-ABŞ hərbi təlimləri\nİKİ NOTANI BIR ARAYA GƏTİRƏN SƏBƏB\nBeləliklə, İran-Azərbaycan münasibətlərində sərt polemika davam edir. Yaxınlarda Türkiyə, Azərbaycan və İran xarici işlər nazirlərinin növbəti üçlü görüşü təşkil olunacaq. Belə görüşlər əvvəlki illərdə də qeydə alınıb, ancaq ortada konkret nəticə yoxdur. Görünür, İrana bu kimi görüşlər sadəcə sanksiya blokadasını yarmaq baxımından vacibdir. Tehran bölgədə nə Türkiyənin rolunun və gücünün artmasında, nə də Azərbaycanın Qərblə əməkdaşlığında maraqlıdır.\nİranın Xarici İşlər naziri bu günlərdə Qazaxıstana səfəri zamanı üçüncü ölkələrin Xəzərdə hərbi mövcudluğuna imkan verilməməsi vacibliyini söyləmişdi. Aydındır ki, iranlı nazir Azərbaycanı nəzərdə tutub. Çünki Xəzəryanı ölkələrdən yalnız Azərbaycan bu istiqamətdə ABŞ-la əməkdaşlıq edir. ABŞ Azərbaycana katerlər və radarlar verir. Bu əməkdaşlıq da İran hakimiyyətini qıcıqlandırır. Ancaq Tehran nə bu əməkdaşlığın, nə də ki «Nabucco» və «Transxəzər» kimi layihələrin qarşısını almaq gücündədir.


Yol polisi sürücülere müraciet etdi: “Ehtiyyatlı olun” - Azadliq Xeber\nYol polisi sürücülere müraciet etdi: “Ehtiyyatlı olun”\n12:57 xeber – Bakı Şəhər Dövlət Yol Polisi İdarəsi paytaxtda hökm sürən qeyri-sabit hava şəraiti ilə əlaqədar sürücü və piyadalara müraciət edib.\nİdarənin bölmə rəisi, polis polkovniki Vaqif Əsədov bildirib ki, havaların qeyri-sabit olması yollarda sürüşmə və qəzaların başvermə ehtimalını artırır. Yol polisi bunu nəzərə alaraq, sürücüləri ictimai nəqliyyatdan istifadəyə üstünlük verməyə çağırır. Şəxsi avtomobillərdən istifadə edənlərə bildiririk ki, sürücülər mövsümi şinlərdən və texniki cəhətdən tam saz olan avtomobillərdən istifadə etməlidirlər. Onlar sürət həddini seçərkən hava şəraitini və yolun vəziyyətini nəzərə almalı, xüsusilə enişli-yoxuşlu yollarda diqqətli olmalıdırlar. Hava şəraitindən asılı olmayaraq, dövlət nömrə nişanlarının təmiz saxlanması və onların aydın şəkildə görünməsi təmin olunmalıdır.\nYollarda sürüşmə ehtimalı nəzərə alınaraq piyadalardan xahiş edilir ki, yolların hərəkət hissəsinə çıxmasınlar, onlar üçün nəzərdə tutulmuş yerlərdən keçsinlər, səkilərlə, yeraltı və yerüstü keçidlərlə hərəkət etsinlər.\nV.Əsədov xüsusi vurğulayıb ki, sürücü və piyadalar hava şəraitindən asılı olmayaraq, “Yol hərəkəti haqqında” Qanunun tələblərinə ciddi əməl etməlidirlər.


Çinin ilk yerli buzqıran gəmisi ilk səfərinə çıxdı | TRT Azerbaycan\nÇinin ilk yerli buzq...\n15.10.2019 ~ 22.11.2019\n413 nəfərlə ölkənin cənubundakı Şıncın limanından yola çıxan gəmi Çinin 36-ıncı Antarktika səfərinə liderlik edəcək.\nƏvvəlcə şimal-şərqdəki Şanqay limanına qədər gedəcək gəmi buradan 22 oktyabrda Sakit okeana yol alacaq.\nGəmi Çinin Antarktikadakı Conqşan araşdırma stansiyasına çatdıqdan sonra qitənin qərbindəki Ross dənizi və Amundsen dənizində araşdırmalar aparacaq. Daha sonra qitənin şimal-şərqindəki Böyük Çin Səddi araşdırma stansiyasına üzəcək gəmi Kosmonavtlar dənizində də araşdırmalar icra edəcək. Gəminin 2020-ci ilin mart ayında ölkəyə dönməsi planlaşdırılır.\nQeyd edək ki, layihəsi Finlandiyanın “Aker Arctic” firmasının mühəndisləri tərəfindən çəkilən "Xue Long 2" gəmisi Çinin qərbindəki Cianqnan limanında hazırlanıb.\nÇinin 1993-cü ildən bəri fəal olan digər buzkıran gəmisi "Xue Long” (Qar əjdahası) Ukraynada istehsal edilmişdi.\nEtiketlәr: "Xue Long” (Qar əjdahası) Ukrayna , Finlandiya “Aker Arctic” firması , Çin - 36-ıncı Antarktika səfəri , Çin buzqıran gəmi , "Xue Long 2" (Qar əjdahası 2) , Çinin ilk yerli buzqıran gəmisi ilk səfəri


Eviniz uşağınız üçün Etibarlıdır? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Gündəlik həyatın axarıyla məşğul olarkən o qədər başınız qarışar ki, zaman uçar gedər. Bu da deməkdir ki, eviniz uşağınız üçün ən etibarlı yerr olmaya bilər. Hər gün görmədiyiniz şeyləri aradan göyürməyi unuda bilərsiniz amma bəzi işləri gündəlik sıraya qoymaq və bu işləri edib etmədiyinizi nəzarət etmək (hətta iki dəfə nəzarət etmək) və evinizi daha etibarlı bir hala gəlməsi üçün yeniləmək, inkişaf etdirmək uşağınız və ailənizin geri qalanı üçün əhəmiyyətlidir.


Qısa ətəkli ziyafət geyimləri » Qadin.Net ~ İlk milli qadın portalı... Azərbaycan xanımlarına...\nQısa ətəkli ziyafət geyimləri\nGeyim zərif və təmiz olmalıdır. Geyimdəki səliqəsizlik fikirdəki dağınıqlığa dəlalət edər. Geyim keçmişdən günümüzə çeşidli dəyərlərin təsiri ilə bir çox dəyişikliklərlə günümüzə gəlib çıxmış, daha da müasirləşmişdir. Əziz xanımlar, xəbərimdə sizə bir neçə qısa ətəkli ziyafət donları təqdim edəcəyəm. Bu dəfəki geyimlər xanımlarımız üçün açıq ola bilər. Dəb, trend olan şeyləri təqdim etdiyimiz üçün açıq, qapalı hər iki modeldə olan geyimlər olmalıdır. Şərhlərinizi və fikirlərinizi gözləyirəm...\nSinəsi və ətəyi güpürdən olan bu paltar gözəl seçimdir.\nZərif və gözəl seçimlərdən biri də budur.\nAğ rəngli bu paltar zərifliyi ilə göz oxşayır.\nSinəsində olan işləmələr paltara gözəllik verir.\nBu paltar da sadəliyi ilə göz oxşayır.\nBu paltar gözəlliyi və incəliyi ilə göz oxşayır.\nQara paltar çox gözəl görünür.\nCəsarətli xanımlar üçün gözəl seçimdir.\nBu paltar da gözəlliyi və parlaqlığı ilə göz oxşayır.\nRənglərin ahəngi çox gözəl və zərif görünür.\n1, 3, 4, 7, 11, 12, 13, 14 ve sonucunu beyendim təşəkkür\n22 iyun 2014 19:26\nBəyəndiyinizə sevindim,şərhlərinizə görə hər birinizə təşəkkür edirəm\nÇox beyendim tesekkurler\nBir necesini beyendim gozel geyimlerdi\n15 may 2014 20:18\n1ci 5ci cox qesegdi olmuyanlara qismet\n1-ci ve sondan 2-ci xeyallarimim geyimi\nBeyendiklerim oldu cox sag olun\n30 aprel 2014 23:03\nSuperdi hamisi teskkurler\n26 aprel 2014 18:08\n21 aprel 2014 13:46\nBəzi donların yuxarı hissəsi çox eleqantdır. Glamour təsiri bağışlayır insanda. Amma ətəkləri məlum məsələ. Belə geyinmirəm, geyinənlərə də pis baxıram. İndi kimsə fikirləşə bilər ki, insan geyiminə görə xarakterizə edilmir. Məncə əksinə, qarşımda belə qısa geyimdə qız görsəm onun yüksək tərbiyəsindən şübhə edərəm Çünki, həya deyən bir hiss var ki, bu qiyafədə o hissin sözü belə gedə bilməz. Təşəkkürlər.\n19 aprel 2014 13:05\nÇox sevirem,amma geyine bilmirem.cox gozel olmus tesekkurler\n18 aprel 2014 18:40\n18 aprel 2014 01:38\ncox gozel geyimlerdi təşəkkürlər\n18 aprel 2014 01:36\nSalam superdi..........yoxaridan4ve6 elaaaaaaaaaaaaaaaaaaaaaaaaa........\n17 aprel 2014 22:31\n9 cu sekildeki geyimi cox beyendim digerleride yaxsi idi,tesekkurler\n17 aprel 2014 22:22\nAllah razi olsun ay can,men yeqin baqli olduquma beleleringorende tesir edir,Gelin Allahi sevek ve o istediylerin yerine yetirek in sa Allah\nHeledi qadanalim men ozumde din ehliyem ve bele geyimlere qarşiyam Amma geynib ozlerini apara bilen qizlarada hormetim var Sizinlede tam raziyam bacim duz deyirsiz\n17 aprel 2014 21:58